Evroliga "progovorila" iz Zvezde! - Sportske.net\nEvroliga "progovorila" iz Zvezde!\nVicešampion Srbije i glavni favorit za osvajanje Evrokupa odigrali su u sredu u "Areni" utakmicu koja je po svim parametrima mogla da se nazove Evroligaškom. Zvezda je dokazala kvalitet i nagovestila da vreme radi za momke Dejana Radonjića.\nUkoliko ste u sredu uveče bili u krcatoj "KombankAreni", ili ste putem TV prijemnika imali prilike da uživate u košarkaškom spektaklu prvog polufinalnog meča Evrokupa, verovatno ste posle poslednjeg zvuka sirene ostali zadivljeni činjenicom da je vicešampion Srbije uspeo da savlada prvog favorita za osvajanje ovog takmičenja.\nPođimo još jednom od "Delija" i atmosfere koju su napravili u "KombankAreni", jer navijače Crvene zvezde Telekom, treba ubrajati u najvažnije faktore kada se analizira rezultatski uspeh crveno-belih.\nJasno je da se posle mnogo vremena, zahvaljujući dobrim rezultatima u poslednjih godinu i po dana, oko Crvene zvezde Telekom stvoria takva atmosfera da klub sa tribina podršku vrednu trijumfa nad ekipama kakva je Uniks.\nČinjenica da su u "Areni" sinoć bili prisutni i Novak Đoković, Igor Rakočević, Vladimir Radmanović i mnogi drugi bivši i aktivni sportisti koji se deklarišu kao navijači Crvene zvezde, govori da je "Severna Armija" mobilisala svoje redove kako bi igrači na terenu osetili jak vetar u leđa u svakom momentu.\nSlike govore više od hiljadu reči pa ih zato više nećemo trošiti već ćemo "Delijama" dati čistu desetku za sinoćni spektakl.\nUkoliko se okrenemo analizi samo onoga što smo imali prilike da vidimo na parketu, jasno je da je igra izabranika Dejana Radonjića bila u skladu sa atmosferom na tribinama.\nBez precenjivanja i objektivnim sagledavanjem onoga što se moglo videti na parketu, Zvezdi se mora odati priznanje da je odigrala najbolju utakmicu u sezoni kada su odbrambeni zadaci u pitanju.\nFilozofija igre koju Dejan Radonjić protežira, hteli to neki da priznaju ili ne, bazira se na jakoj odbrani, a sinoć su svi pozitivni aspekti takvog trenerskog pristupa izašli na videlo.\nZvezda je Uniks uspela da tuče njegovim oružjem, jer je ekipu kojoj protivnici u proseku daju svega 64.4 poena po meču svela na 52 (i slovima pedesetdva) poena! Podatak da je u poslednjoj četvrtini Uniks postigao samo četiri poena dovoljno svedoči o načinu na koji je Zvezda odigrala u defanzivi.\nBez obzira što će se oni pristrasniji brecnuti i kazati da "bismo mnogo hteli", mora reći da je Zvezda iz takve odbrane morala bolje u napadu čime bi bila stvorena veća zaliha pred revanš u Kazanju.\nNe radi se o traženju dlake u jajetu već o logičnom sagledavanju stvari i analzi onoga što se događalo na terenu a što su igrači Dejana Radonjića morali još bolje da iskoriste u smislu pravljenja osetnije razlike.\nKada podvučemo crtu, 11 poena prednosti može da bude mnogo ali i jako malo pred revanš u Kazanju. U ranijim fazama takmičenja imali smo primere da je Valensija tukla Himki sa 16 poena razlike na svom terenu, a onda je u Podmoskovlju stigla do plasmana u četvrtfinale uz poraz od 15 poena zaostatka!\nOno što moramo da zaključimo posle svega jeste da je Zvezda u prvom polufinalnom duelu sa Uniksom dokazala da ima kvalitet za nastup u Evroligi i da je samo zbog manjka iskustva igrača ali i Dejana Radonjića ekipa ostala bez plasmana u TOP 16 fazu.\nUkoliko crveno-beli nastave da rastu kao tim, da uče na svojim greškama i rade na tome da ih pretvaraju u podvige kakav je bio sinoćni, nema sumnje da bismo u narednoj sezoni mogli da gledamo crveno-bele u ozbiljnim ulogama kada su evropska takmičenja u pitanju.


Mobilni telefoni, 01.02.2018, 13:00 PM\nGoogle je prošle godine uklonio više od 700000 Android aplikacija iz Google Play prodavnice, pokazuju statistički podaci koje je objavio Endru En, menadžer proizvoda Google Play prodavnice. Ovaj broj uklonjenih aplikacija je za 70% veći u odnosu na 2016. godinu.\nEn kaže da su filteri kompanije otkrili bar 99% zlonamernih aplikacija i blokirali ih pre nego što su korisnici mogli da ih preuzmu.\n"To je bilo moguće zahvaljujući značajnim poboljšanjima naših mogućnosti da prepoznamo zloupotrebu - kao što je lažno predstavljanje, neadekvatan sadržaj ili malver - kroz nove modele i tehnike mašinskog učenja", rekao je Googleov inženjer.\nProšle godine Google je zabranio 100000 programera, a iz kompanije kažu da su identifikovane tri različite vrste aplikacija koje pokušavaju da uđu u Play prodavnicu iako krše Googleova pravila.\nPre svega, to su kopije koje se predstavljaju kao poznate aplikacije da bi prevarile korisnike da ih preuzmu. Samo prošle godine blokirano je 250000 takvih aplikacija.\nU Googleu kažu da su veliki problem i aplikacije koje prikazuju neprikladan sadržaj jer promovišu sadržaj poput pornografije, ekstremnog nasilja, mržnje i ilegalnih aktivnosti. Desetine hiljada aplikacija koje spadaju u ovu kategoriju su povučene zahvaljujući sistemima za otkrivanje Google Play prodavnice.\nI na kraju, ali ne i najmanje važno, Google kaže da je prošle godine broj potencijalno štetnih aplikacija (PHA) smanjen za 50%. Ove aplikacije mogu početi da se ponašaju zlonamerno, i biti umešane u SMS prevare, mogu se ponašati kao trojanci ili mogu da kradu informacije o korisniku. Iako ih je manje, PHA predstavljaju pretnju za Android korisnike, kažu iz Googlea ističući da oni ulažu velike napore da ovakve aplikacije drže dalje od Play prodavnice.\nGoogle je obećao da će ove godine fokus biti na bezbednost, ističući da je cilj kompanije da Google Play postane "najpouzdanija i najsigurnija prodavnica aplikacija u svetu".


Misija OEBS-a: Crna Gora promoviše stabilnost i regionalnu saradnju\nZahvaljujući bliskom partnerstvu sa Vladom, institucijama, civilnim društvom i drugim akterima, OEBS je dobro pozicioniran da nastavi da podržava Crnu Goru u ispunjavanju njenih dugoročnih strateških ciljeva u skladu sa OEBS-ovim obavezama i principima, kazala je Mariz Davije\n422 pregleda\t2 komentar(a)\nSa Dana nezavisnosti, Foto: Luka Zeković\nCrna Gora je prepoznata kao model demokratije koji promoviše stabilnost, regionalnu saradnju i dobrosusjedske odnose, saopštila je Misija OEBS-a u Crnoj Gori.\nMisija je čestitala Dan nezavisnosti građanima Crne Gore.\n"Crna Gora je 21. maja 2006. godine stekla nezavisnost u mirnom i demokratskom procesu putem referenduma. Danas, 13 godina kasnije, Crna Gora je prepoznata kao model demokratije koji promoviše stabilnost, regionalnu saradnju i dobrosusjedske odnose", kaže se u saopštenju.\nOEBS i Crna Gora uspostavili su, kako se navodi snažno i veoma praktično partnerstvo, posebno u reformi izbornog sistema, izgradnji slobodnog, otpornog i profesionalnog medijskog prostora, promovisanju reformi i upravljanju sektorom bezbjednosti i jačanju regionalne saradnje mladih u saradnji sa Regionalnom kancelarijom za omladinsku saradnju (RYCO).\nŠefica Misije OEBS-a u Crnoj Gori Mariz Davije je kazala da je Crna Gora ostvarila značajan napredak u konsolidaciji mira i stabilnosti.\n"Zahvaljujući bliskom partnerstvu sa Vladom, institucijama, civilnim društvom i drugim akterima, OEBS je dobro pozicioniran da nastavi da podržava Crnu Goru u ispunjavanju njenih dugoročnih strateških ciljeva u skladu sa OEBS-ovim obavezama i principima“, kazala je ona.\nčestitkaDan nezavisnostiCrna GoraMisija OEBS-aOEBS\n21.01. 18:34 h\t490\t56630\n21.01. 17:38 h\t116\t51209\n21.01. 15:16 h\t49\t45583\n22.01. 07:16 h\t242\t42091\n21.01. 13:41 h\t36\t33836


Kome je Srbija sve dala državljanstvo? – SLOBODNA VOJVODINA\nKome je Srbija sve dala državljanstvo?\n„Dobio sam državljanstvo pre nego što sam ga i tražio, jer je Vlada procenila da je to u interesu Republike Srbije”, kaže za Radio Slobodna Evropa (RSE) Thiago Lopes Da Cruz Ferreira, Brazilac koji je 2020. godine postao vlasnik srpskog pasoša.\nOn je među 66 stranih državljana kojima je Vlada Srbije dodelila državljanstvo u prethodnih 16 meseci.\nFerreira je prvi put je došao u Srbiju 2010. a dve godine kasnije se preselio u Beograd. U međuvremenu je postao suvlasnik putničke agencije TALAS TRAVEL DOO, osnovane 2014. godine.\nKako je objasnio u svom video blogu nakon dobijanja državljanstva juna 2020, preporuku za njegovo državljanstvo dao je Kabinet predsednice Vlade Srbije, s obrazloženjem da već godinama radi na brojnim projektima u Srbiji, koji se tiču turističkog, ekonomskog i društvenog razvoja zemlje.\nU pisanoj izjavi za RSE, Ferreira kaže da je srpsko državljanstvo dobio na sednici Vlade na osnovu člana 19 Zakona o državljanstvu.\nTime je, kaže, postao treći Brazilac koji je na taj način postao državljanin Srbije.\nSa novim državljanstvom su mu, dodaje, olakšana putovanja po regionu, kao i sve birokratske procedure u javnim i privatnim institucijama.\nU periodu od januara 2020. do aprila 2021. pasoš Srbije su dobili, između ostalih, strani investitori, sportisti koji igraju u srpskim klubovima, jutjuberi i blogeri, kao i dramski umetnici.\nZa neke, međutim, nije jasno po kom osnovu su dobili državljanstvo.\nSportski funkcioner iz Rusije\nTakav je slučaj sa Abdulmutalimom Abakarovim, ruskim bokserskim trenerom i visokim funkcionerom u Bokserskom savezu Ruske Federacije (BSRF) koji je postao državljanin Srbije aprila 2021.\nPrema podacima sa sajta BSRF, on je trenutno član Izvršnog komiteta za međunarodno upravljanje Bokserskog saveza Rusije.\nBeogradski list “Blic” je, izveštavajući o međunarodnom bokserskom turniru “Beogradski pobednik” održanom u glavnom gradu Srbije 28. aprila ove godine, pomenuo da su među prisutnima na finalnoj večeri bili, između ostalih, Abakarov i pomoćnik ministra unutrašnjih poslova Vladimir Ilić.\nŠest dana ranije – 22. aprila – u “Službenom glasniku” je objavljeno da je Vlada Srbije Abakarovu odobrila državljanstvo. Nejasno je na osnovu čega, s obzirom na to da nema podataka da on ima radni angažman u Srbiji.\nRSE je Bokserskom savezu Srbije uputio pitanje o tome da li je Abakarov zaposlen u tom savezu ili u nekom od srpskih klubova, ali do zaključenja teksta nije stigao odgovor. Odgovor je izostao i od Abdulmutalima Abakarova koga je RSE kontaktirao posredstvom elektronske pošte.\nOsim Abakarova, državljanstvo Srbije je u poslednjih nešto manje od godinu i po dana dobilo 18 sportskih radnika, uglavnom iz Rusije i Sjedinjenih Američkih Država (SAD).\nMeđu njima su košarkaši Torijan Kori Valden, igrač KK Crvena zvezda, i Sarr Ousainou, iz Gambije, koji igra za KK Mladost iz Zemuna. Srpski pasoš je prošle godine dobila i Yvonne Marche Anderson, košarkašica rođena u Sjedinjenim Državama koja je od prošle godine članica reprezentacije Srbije.\nOd februara 2020. državljanstvo Srbije ima i Vakhid Abbasov, reprezentativac Srbije u boksu, rođen u Rusiji. Papire je dobio i njegov zemljak Pavel Fedorov koji se trenutno takmiči za bokserski klub Radnički iz Beograda.\nOd aprila ove godine državljanin Srbije je i bokser Tamir Galanov, koga je, prema pisanju ruske agencije Tass, Bokserski savez Rusije 2019. godine suspendovao na dve godine zbog dopinga. Nije poznato u kojem srpskom klubu Galanov igra.\nRSE ga je kontaktirao posredstvom društvene mreže Instagram, s pitanjem po kojem osnovu je dobio državljanstvo Srbije, ali do zaključenja teksta odgovor nije stigao.\nFirma u Crnoj Gori, a državljanstvo u Srbiji\nNa spisku onih koji su tokom prošle i u prva četiri meseca ove godine postali državljani Srbije su i pojedini strani investitori koji posluju u toj zemlji.\nDržavljanstva su postala fokus medija u Srbiji nakon što je 2019. godine objavljeno da je Srbija dala državljanstvo bivšoj premijerki Tajlanda Jingluk Šinavatri, osuđenoj na pet godina zatvora zbog korupcije.\nPredsednik Srbije Aleksandar Vučić je 2019. godine, odgovarajući na pitanje zbog čega je Vlada dala državljanstvo bivšoj premijerki rekao da se zalaže za „potpunu liberalizaciju srpskih pasoša”.\n„Ne vidim da je to za nas bilo kakav problem, posebno ako Vlada vidi ekonomsku ili neku drugu korist za nas“, rekao je Vučić.\nOd marta ove godine srpski pasoš poseduje i Vitaly Keondjian, doktor matematičkih nauka, član Ruske akademije nauka i generalni direktor kompanije “Alliance Group”, koja se bavi investicionim projektima. Na sajtu kompanije se navodi da posluju, između ostalog u Crnoj Gori, dok Srbiju ne pominju.\nKeondjianovo ime pominje se u Registru privrednih subjekata Crne Gore. Tamo se navodi da je on osnivač kompanije “Atractor”, koja je registrovana u Kotoru 2006. godine. Prema podacima iz registra, ova firma pruža konsultantske aktivnosti u vezi s poslovanjem i ostalim upravljanjem.\nNa pitanje zbog čega je dobio srpsko državljanstvo, koje je RSE postavio posredstvom mejla na sajtu Keondjianove kompanije “Alliance Group”, do finalizacije teksta nije stigao odgovor.\nOdgovor nije stigao ni iz Vlade Srbije, na pitanja po kom osnovu su Vitaly Keondjian i Abdulmutalim Abakarov postali državljani Srbije.\nOd Singapura, preko Bijeljine do Srbije\nRohan Patnaik, rođen u Sjedinjenim Američkim Državama, od februara ove godine nosi srpsko državljanstvo. Prema podacima Agencije za privredne registre, Patnaik se u Srbiji vodi kao vlasnik dve firme – „Asena Investment“ (osnovana juna 2020) i „Edelweiss Mineral Exploration“ (osnovana marta ove godine).\nObe su registrovane u Beogradu kao firme koje se bave eksploatacijom minerala, proizvodnjom mineralnih đubriva i hemikalija.\nPatnaik je ove godine osnovao i firmu „Dinaric Metals“ u Bijeljini, u bh. entitetu Republika Srpska. Delatnost firme je, kako se navodi, inženjerstvo i s njim povezano tehničko savetovanje.\nU stranim medijima se može naći tekst iz marta 2020, u kojem se Rohan Patnaik navodi kao generalni direktor kompanije “Al Khaldiya Mining Private Ltd”.\nOva kompanija iz Singapura je tom prilikom potpisala memorandum o razumevanju sa vladom Liberije o pretovaru rude gvožđa iz susedne Gvineje.\nNa pitanje RSE upućeno elektronskom poštom, po kom osnovu je dobio državljanstvo Srbije, Rohan Patnaik nije odgovorio do zaključenja teksta.\nKako do državljanstva Srbije?\nZakon o državljanstvima propisuje dva načina na koji strani državljani mogu dobiti srpsko državljanstvo.\nStranac kome je odobreno stalno nastanjenje u Srbiji može biti, na svoj zahtev, primljen u državljanstvo Srbije, pod uslovom da je navršio 18 godina života i da mu nije oduzeta radna sposobnost. Takođe, uslov je da ima otpust iz stranog državljanstva, tri godine neprekidnog prijavljenog prebivališta u Srbiji, kao i da je podneo pismenu izjavu da Srbiju smatra svojom državom. O prijemu odlučuje Ministarstvo unutrašnjih poslova, a podaci nisu dostupni javnosti.\nMeđutim, prema članu 19 istog zakona, državljanstvo Srbije može dobiti i stranac koji ne ispunjava tražene uslove, ali “čiji bi prijem u državljanstvo Republike Srbije predstavljao interes za Republiku Srbiju”.\nU tom slučaju, odobrenje daje Vlada Srbije, na predlog nadležnog ministarstva, a odluka Vlade objavljuje se u “Službenom glasniku”.\nIz Vlade nisu odgovorili na pitanje RSE na osnovu kojih kriterijuma se utvrđuje da je dodeljivanje državljanstva nekoj osobi u interesu Srbije.\nPopularizacijom Srbije do državljanstva\nThiago Ferreira nije jedina internet zvezda koja je dobila državljanstvo Srbije prošle godine. Nekoliko meseci pre njega Vlada je srpski pasoš uručila Charlesu Catheru, koji je stekao širu popularnost kao autor YouTube kanala na kojem objavljuje video priče o Srbiji.\nKako je u više navrata rekao ovdašnjim medijima, Cather je u Srbiju prvi put došao 2010. godine, nakon što je za tu zemlju saznao u diskusijama na društvenim mrežama.\nPetog juna 2020. podelio je fotografiju srpskog pasoša i lične karte, uz opis “Zvanično sam državljanin Republike Srbije”.\nTa odluka Vlade je dan ranije objavljena u “Službenom glasniku”.\nU pisanoj izjavi za RSE, Cather kaže da nije podneo prijavu za državljanstvo, već ga je dobio od Vlade Srbije kroz proceduru “počasnog državljanstva”.\n“Bio sam u kontaktu sa visoko pozicioniranim zvaničnikom Srbije koji je čuo da sam zainteresovan za srpsko državljanstvo. Nekoliko dana kasnije pozvao me je advokat, uzeo je moja dokumenta i ostalo je istorija”, kaže Cather u pisanoj izjavi.\nOn smatra da su video prilozi o Srbiji koje godinama unazad objavljuje na svom YouTube kanalu pomogli da lakše dobije srpske papire.\n“Srpski mediji napisali veliki broj novinskih članaka o tome. Nisam se ranije prijavio za državljanstvo, jer se još uvek mučim sa jezikom. Drago mi je da sam u društvu sa Stivenom Sigalom, koji je takođe dobio državljanstvo Srbije”, kaže on.\nProcedura u roku od mesec dana\nSeptembra prošle godine srpsko državljanstvo je dobio Daniel Serafimovski, državljanin Severne Makedonije, koji je do 2019. bio direktor ogranka kompanije “Louis Berger” u Srbiji. Ta kompanija je učestvovala u izgradnji Mosta na Adi u Beogradu.\nTrenutno je direktor firme “Serafimovski Consulting”, koja je osnovana jula 2020. godine, a u APR se navodi da se bavi konsultantskim aktivnostima u vezi sa poslovanjem i ostalim aktivnostima.\nIako papire nije dobio kao “počasni državljanin”, već je procedura išla redovnim putem, pasoš i dokumenta odobreni su mu za svega mesec dana.\n“U Ministarstvu unutrašnjih poslova sam popunio obrasce, potpisao sam izjavu da priznajem Srbiju kao svoju državu i dobio sam broj predmeta. Kada sam se pre sedam, osam godina raspitivao o proceduri, rekli su mi da će to trajati, ali pretpostavljam da je uticalo to što 15 godina imam prijavljeno boravište u Srbiji, imam radni odnos, plaćam porez, u međuvremenu sam kupio stan. Pretpostavljam da sam ispunjavao kriterijume za brzo rešavanje predmeta”, kaže Serafimovski za RSE.\nOn navodi da ga je iznenadila brzina procedure, pošto je tokom boravka kao strani državljanin iskusio koliko birokratski aparat može biti glomazan i trom.\nSa državljanstvom su mu, kaže, znatno olakšane administrativne procedure, prvenstveno u bankama i Birou za zapošljavaje, u kojem je kao stani državljanin morao svake godine iznova da se prijavljuje.\nPoznate ličnosti sa srpskim pasošem\nVlada Srbije poslednjih godina intenzivno dodeljuje državljanstvo poznatim strancima. Slučaj koji je privukao veliku pažnju javnosti bila je odluka da se srpski papiri daju tajlandskoj premijerki Jingluk Šinavatri, nakon što je u matičnoj zemlji osuđena na petogodišnju kaznu zatvora zbog korupcije.\nPrema podacima iz “Službenog glasnika”, bivši vođa palestinskog Fataha u Pojasu Gaze, Muhamed Dahlan, primljen je u državljanstvo Srbije 6. decembra 2013. godine, a zajedno sa njim, državljanstvo su dobili njegova supruga i četvoro njihove dece.\nKako podseća Insajder, Dahlana je nekoliko meseci ranije odlikovao tadašnji predsednik Srbije Tomislav Nikolić i uručio mu Orden srpske zastave drugog stepena. Tada je Dahlan označen kao „lični savetnik” šeika iz Ujedinjenih Arapskih Emirata, Mansura bin Zajeda el Nahjanua, a odlikovanje je dobio za „učvršćivanje miroljubive saradnje i prijateljskih odnosa između Srbije i UAE”.\nTri godine kasnije državljanin Srbije postao je još jedan blizak saradnik šeika iz Ujedinjenih Arapskih Emirata – Matar Suhail al Daheri. Al Daheri od 2014. u Srbiji vodi kompaniju “Hepako” koja se bavi upravljanjem nekretninama.\nPremijerka Srbije Ana Brnabić je septembra 2017. potpisala rešenje o državljanstvu za poznatog britanskog glumca Rejfa Fajnsa.\n“Nikad nisam mislio da ću postati Srbin, a sada izgleda jesam”, rekao je Fajns tim povodom.\nNekoliko meseci kasnije, Vlada Srbije je iz budžetskih rezervi i bez konkursa Filmskog centra Srbije, izdvojila više od pola miliona evra za Fajnsov filmski projekat “Bela vrana”. Deo filmske javnosti je zbog toga negodovao.\nFajnsov američki kolega Stiven Sigal, poznat po ulogama u akcionim filmovima i prijateljskim vezama sa predsednikom Rusije Vladimirom Putinom, dobio je državljanstvo Srbije 2016. godine.\nTokom posete Srbiji 2015. najavio je da planira da otvori školu aikidoa. Do sada nema informacija da je to uradio.\nPojedine zemlje sveta nude bogatim pojedincima imigracioni program pod nazivom “zlatna viza” (Golden Visa), kojim mogu da dobiju boravišnu dozvolu ili čak državljanstvo u drugoj zemlji kupovinom nekretnine ili relativno velikim ulaganjem ili donacijom.\nMeđu zemljama koje nude “zlatnu vizu” su Sjedinjene Države, Ujedinjeno Kraljevstvo, Kipar, Grčka, Malta, Švajcarska i Kanada. Visina ulaganja zavisi od svake zemlje pojedinačno i kreće se od 250.000 do milion dolara. Tako je uslov za dobijanje kanadskog državljanstva ulaganje od minimum 200.000 kanadskih dolara (165.000 američkih).\nZa dobijanja državljanstva SAD potrebno je da investicija bude u visini između 900.000 i 1,8 miliona dolara i mora stvoriti najmanje 10 radnih mesta za američke državljane ili strane imigrante.\nVelika Britanija daje “zlatnu vizu” onima koji u tu zemlju ulože minimum 2,8 miliona američkih dolara. Grčka šema rezidencijalnog investiranja zahteva ulaganje od 250.000 evra u nekretninu u Grčkoj, što je čini najjeftinijom među zemljama Evropske unije.\nAutor: Dušan Komarčević (Radio Slobodna Evropa)\nKorona je možda ipak došla iz kineske laboratorije\nŠef diplomatije EU najavljuje nove sankcije Belorusiji\nServer: Jedino se neslobodne države boje građanskog protesta\nHelsinški odbor: Vlast podstiče nacifikaciju društva\nTadić: Rio Tinto došao u vreme Koštuničine vlasti


RTS :: Otvorena fabrika auto-delova u Pančevu\nEkonomija Otvorena fabrika auto-delova u Pančevu\nsreda, 12. jun 2019, 11:16 -> 19:32\nOtvorena fabrika auto-delova u Pančevu\nNemačka kompanija "Cet-Ef" u Pančevu je otvorila fabriku za proizvodnju auto-delova i komponenti za auto-industriju, brodove i železnicu. To je prva strana investicija u tom gradu posle nekoliko decenija. Ukupna vrednost investicije je 160 miliona evra. Već danas posao je dobilo više od 300 radnika, a do kraja treće faze biće zaposleno više od hiljadu ljudi. Predsednik Aleksandar Vučić izjavio je da nemački "Cet-Ef" u Pančevo i u Srbiju donosi ne samo nova radna mesta, već i najsavremeniju i najmoderniju tehnologiju.\nAleksandar Vučić je na otvaranju fabrike rekao da je danas veliki dan ne samo za Pančevo i Vojvodinu, već i celu Srbiju.\nIstakao je da će cena nafte sve više rasti i da će polako svi da prelaze na električne automobile.\nKako je rekao, "Cet-Ef" će zaposliti ukupno 1.300 ljudi i otvoriti Razvojni i tehnološki centar, gde će raditi najbolji inženjeri i razvijati nove tehnologije.\n"Time ćemo moći da sačuvamo mlade ljude u našoj zemlji", rekao je Vučić i dodao da fabrika "Cet-Ef" pokazuje koliko smo u prethodnom periodu kao zemlja izgubili vremena na glupe teme umesto da smo pravili ambijent za ovakve fabrike.\n"Rekao sam Hankelu i Jorgu dok smo obilazili fabriku da živimo za ovakve dane, mi koji se bavimo ovim poslom, jer tako pokazujemo rezultate svoga rada", rekao je predsednik.\nIstakao je da fabrika nije nikla iz zemlje, već da je moralo mnogo ljudi da radi na tom projektu i da se obavi puno teških razgovora, kao i da će sada ta fabrika zapošljavati ljude iz Pančeva i drugih mesta južnog Banata, ali i iz Beograda.\n"Možemo danas da se ponosimo ovom prelepom fabrikom", naglsio je Vučić i zahvalio posebno Milanu Grujiću, koga je nazvao "nemačkim Srbinom" i istakao da je uradio veliki posao za otvaranje febrike.\nVučić je izrazio nadu da će imati priliku da Grujića odlikuje na Sretenje zbog svega što je uradio za Srbiju. "Nadam se da ću imati tu čast. Pre manje od godinu dana, 21. juna, kada je udaren kamen temeljac ovde nije bilo ničeg osim malog šatora, a danas imamo veličanstvenu fabriku sa najsvremenijom tehnologijom", dodao je Vučić.\nPredsednik kaže da je u najvećoj nemačkoj fabrici u Evropi video "kuka robote" i da je upravo to video i danas u fabrici "Cet-Ef" u Pančevu.\n"Obezbeđujemo sigurniju i bolju budućnost za mlade ljude Pančeva, južnog Banata i Beograda", istakao je Vučić.\nUkazao je da je reč o najsavremenijoj proizvodnji za električne automobile i da će Srbija zato već pre kraja godine pokušati da postavi na našim auto-putevima elektropunjače kako bi privukli tu vrstu vozila iz inostranstva da koriste Srbiju kao tranzitnu zemlju.\nPredsednik kaže da je "velika je tuča" među svim zemljama za investicije i da je zato veoma važno što smo kao država dobro uradili posao oko otvaranja ove fabrike – ispunili svoje obaveze u dan precizno i odgovorno, jer samo tako možemo da privučemo i nove investitore.\nVučić navodi da mu je i Angela Merkel ranije čestitala, iako prvo nije verovala da je Srbija uspela da privuče "Cet-Ef" i da očekuje da dovedemo još značajan broj dobavljača u Pančevo.\nPodsetio je da namačke kompanije zapošljavaju u Srbiji 58.013 ljudi, kao i da raste trgovinska razmena sa Nemačkom koja iznosi sada više od pet milijardi evra godišnje.\nVučić je naglaiso da je Nemačka prvi partner Srbije i da ne bi bilo tako da nema podrške nemačke države i privrede. Srbija ih prima na najbolji mogući način, dodao je Vučić i poručio da su nemačke firme dobrodošle u Srbiji.\nNapomenuo je da je "Cet-Ef" u Nemačkoj drugi poslodavac po popularnosti, jer vodi računa o svojim radnicima i obezbeđuje im dobre uslove.\nRukovodstvo "Cet-Efa": Nova industrijska era u Pančevu\nZa manje od godinu dana nemačka kompanija za proizvodnju delova za automobile "Cet-Ef" uspela je da izgradi fabriku na površini od 25.000 kvadrata, zaposli 300 radnika, nastavi širenje svojih kapaciteta i od malog šatora napravi veliku građevinu, izjavio je član Upravnog odbora "Cet-Efa" Majkl Hankel.\nHenkel je najavio da će u naredne dve godine proširiti proizvodni kapacitet i zaposliti još 700 ljudi, te će na kraju ukupna vrednost investicije iznositi 160 miliona evra.\n"Jednostavnost i brzina su vrednosti koje su važne u 'Cet-Efovom' sistemu upravljanja preduzećem. Te principe nije uvek lako sprovesti u okviru korporacije koja je aktivna na globalnom nivou, međutim, mi smo svakako ostvarili uspeh u Pančevu", rekao je Hankel.\nHankel ističe da u svetu raste potražnja za električnim motorima i to pokazuje, kaže, da asortiman "Cet-Efa" ima prava rešenja za sledeću generaciju mobilnosti.\nKaže i da su pionirski poduhvat kompanije "Cet-Ef" u Pančevu primetili i drugi nemački dobavljači za automobilsku industriju.\nPredsedavajući divizije e-mobilnost kompanije "Cet-Ef" Jork Grotendorst kaže da ideja mobilnosti ostavlja fosilna goriva iza sebe i da današnju ceremoniju otvaranja fabrike treba shvatiti kao početak nove industrijske ere u Pančevu.\nNaglasio je da je projekat "Pančevo" postao istiniti izložbeni projekat za "Cet-Ef grupaciju", jer je fabrika važan korak za razvoj strategije preduzeća u Evropi i zato što je nova vrednost stvorena ni iz čega.\n"Širenje fabrike će napraviti od Pančeva najveću 'Cet-Ef' lokaciju e-mobilnosti u Evropi izvan Nemačke. Mi smo se svesno odlučili za ovu investiciju i zahvaljujući srpskim univerzitetima obrazovaćemo novu generaciju inženjera e-mobilnosti kako bismo očuvali snagu grupacije i snagu lokacije u Pančevu", rekao je Grotendorst.\nŠib: "Cet-Ef" dokaz odličnih odnosa\nAmbasador Nemačke u Srbiji Tomas Šib istakao je da je proizvodni pogon "Cet-Efa" u Pančevu dokaz odlične ekonomske saradnje Nemačke i Srbije i ocenio da je Srbija ostvarila impresivne makroekonomske rezultate, koji će biti još bolji sprovođenjem daljih reformi.\nŠib je, na otvaranju fabrike "Cet-Ef", kojem je prisustvovao predsednik Srbije Aleksandar Vučić, rekao da se vidi sve više u Srbiji kompleksnih projekata nemačkih kompanija, kao što je ovaj u Pančevu.\nTi projekti, prema njegovim rečima, donose znanje i tehnologiju i doprinose promociji snažnog i konkurentnog privatnog sektora.\nUkazao je da je impresioniran kako je brzo sproveden izazovi projekat "Cet-Efa" u Pančevu.\n"Kada sam srednom decembra posetio radove već sam bio impresioniran, a sada je završen posao i otvaramo ovo veliko postrojenje", dodao je Šib.\nIstakao je da je ponosan na pozitivni trend saradnje, podsećajući da je Nemačka već dugo vreme prvi partner Srbije, da je uložila već dve milijarde evra i otvorila oko 58.000 radnih mesta.\n"Srbija je ostvarila impresivne makroekonomske rezultate, a uveren sam da će, kada sprovede dalje reforme, privreda dalje snažno rasti. Za to je potrebna, između ostalog, transparentnost, predvidivost biznis sektora. Nivo nezavisnsoti pravosuđa, efikasnost u borbi protiv korupcije su ključni za privatne investicije, a tako i za ekonomski razvoj zemlje", objasnio je Šib.\n"Cet-Ef" je, prema njegovim rečima, projekat koji pokazuje šta je moguće u poslovnim odnosima dve zemlje. Naglasio je da će Nemačka nastaviti da ulaže napore u dalje intenziviranje odnosa dve zemlje i da će podržati Srbiju na putu ka EU.\nMirović: Dolazak "Cet-Efa" siguran znak i za druge kompanije\nPredsednik Pokrajinske vlade Igor Mirović poručio je da je dolazak "Cet-Efa" u Srbiju, u Pančevo, siguran znak i put za nove investitore, ne samo iz Nemačke, već i iz drugih zemalja.\nIstakao je i da će "Cet-Ef" doprineti da naši mladi, talentovani ljudi dalje razvijaju i unapređuju znanje iz oblasti mehatronike.\nIza sebe su ostavili Švajcarce u četvrtfinalu, Francuze u polufinalu i u finalu studente iz Rusije.\n"Među nama, među našim mladim ljudima postoji potencijal, koji će se ovde razvijati", podvukao je Mirović i dodao da će "Cet-Ef" preneti tehnološko znanje u Srbiju.\nDelovi za "mercedes", "audi" i "volvo" proizvodiće se u Pančevu\n"Cet-Ef" je najveća proizvodna investicija vredna ukupno 160 miliona evra, a u toj fabrici će se proizvoditi auto-delovi za "mercedes", "audi", "volvo" i druge poznate brendove.\nKompanija je uložila 100 miliona evra u prvoj fazi koja je završena i već je počela druga faza u okviru koje će biti uloženo još 60 miliona evra.\n"Cet-Ef" je trenutno zaposlio 300 radnika, a u naredne dve godine kompanija planira da zaposli još 700 ljudi.\nNemačka kompanija "Cet-Ef" proizvodi elektromotore u Nemačkoj, a za narednu godinu je planirano otvaranje nove lokacije u kineskom gradu Hangzhou, južno od Šangaja.\nReč je o kompaniji koja je svetski lider u proizvodnji delova sistema za automobile, brodove i železnicu i taj nemački gigant širom sveta zapošljava oko 140.000 radnika, a ima veće prihode od BDP-a mnogih država. Kompanija ima više od 230 proizvodnih lokacija u svetu.\n(četvrtak, 13. jun 2019, 06:51) - Dva pitanja! [neregistrovani]\n(četvrtak, 13. jun 2019, 06:26) - Natasa [neregistrovani]\n(sreda, 12. jun 2019, 23:59) - Majda [neregistrovani]\n(sreda, 12. jun 2019, 20:11) - anonymous [neregistrovani]\n(sreda, 12. jun 2019, 19:49) - Миша Јовановић, Сан Дијего, Калифорнија [neregistrovani]\n(sreda, 12. jun 2019, 19:43) - anonymous [neregistrovani]\n(sreda, 12. jun 2019, 18:21) - Violeta [neregistrovani]\n(sreda, 12. jun 2019, 17:41) - Slobodan [neregistrovani]


Protesti opozicije u Prištini 18. novembra\nLideri triju opozicionih partija na Kosovu saopštili su u četvrtak da će se sledeći protesti protiv Vlade i njenih politika u dijalogu sa Srbijom, održati 28. novembra, kada se inače obeležava Dan albanske zastave.\nPristalice opozicije protestvovale su u sredu zbog hapšenja Donike Kadaj-Bujupi, poslanice Alijanse za budućnost Kosova kojoj je određen jednomesečni pritvor. Policija traga i za poslanicima Samoopredeljenja, Aljbinom Kurtijem, Aljbuljenom Hadžiu i Fatonom Topalijem.\n„Svi znamo da su ovo politička hapšenja ljudi koja su sprovedena na brutalan način u njihovim kućama. Nastavićemo da se protivimo. Zaustavite se dok ne bude kasno“, poručio je Ramuš Haradinaj, lider Alijanse za budućnost Kosova.\nTokom sukoba policije i demonstranata u sredu, medicinsku pomoć zatražilo je 25 osoba, od kojih su 16 policajaca, 6 demonstranata i dva slučajna prolaznika, saopštili su iz Kliničkog univerzitetskog centra u Prištini. Svi su nakon ukazane pomoći pušteni kući.\nTokom nereda policija je privela 22 demonstranata, zapaljeno je jedno zvanično vozilo, a više ih je oštećeno.\nU međuvremenu, Ambasade zemalja Kvinte u Prištini (Francuske, Nemačke, Italije, Velike Britanije i Sjedinjenih Američkih Država) osudile su nastavak upotrebe sile “radi postizanja političkih ciljeva“.\n„Apeujemo na poštovanje vladavine zakona, demokratskih procedura i međunarodnih normi. Političko nasilje je neprihvatljivo i šteti interesima građana Kosova i međunarodnoj poziciji Kosova. To nikome ne donosi dobro“, navode se u zajedničkoj izjavi.\nAmbasade su čestitale Policiji Kosova na profesionalizmu i istakle značaj poštovanja zakona od strane svih građana, bez obzira na rang ili poziciju.\nS druge strane, bezbednosna situacija na Kosovu i posljednja događanja bile su teme razgovora ministra unutrašnjih poslova Kosova Skender Hisenia sa komadantom KFOR-a Guglielmom Luigiem Migliettom u četvrtak.\nHiseni je visoko ocijenio rad policije i pored brojnih poteškoća i ponašanja demonstranata u Prištini, dok je komadant KFOR-a Miglietta prenio ministru da će policija dobiti punu podršku snaga KFOR-a u očuvanju reda i zakona, u skladu sa svojim odgovornostima.\nKosovski analitičar Naim Rašiti kaže da su opozicionari iz više razloga prouzrokovali ovu situaciju zemlji. On smatra da je sadašnja situacija posledica prošlogodišnje, šestomesečne institucionalne krize, tokom koje je formiran opozicioni blok, u kojem je, pored sadašnje opozicije, bio i vladajući Demokratski savez Kosova Ise Mustafa. Nakon višemesečnog zajedničkog delovanja, on je ipak napustio opoziciju i ušao u koaliciju sa Demokratskom partijom Kosova Hašima Tačija.\nRašiti kaže da je Mustafa tokom trajanja opozicionog bloka 2014. imao druga razmišljanja o dijalogu sa Srbijom, ali je, kada je preuzeo premijersku stolicu, počeo je da deluje suprotno od onoga što je ranije mislio.\n„Sada radi nešto drugo, ništa nije oštro uradio već je uradio ono što je trebalo da se radi. Poslednjih devet meseci opozicija je bila totalno marginalizovana od strane većine i sada oni vide da nemaju nikakav uticaj ili snagu da nešto promene preko svojih poslanika u Skupšitni. Sada opozicija stvarno misli i veruje i to je prenela građanima - da su dva poslednja sporazuma sa Srbijom i Crnom Gorom loši za Kosovo. Oni smatraju da ovim ponašanjem sada mogu da prekinu implementaciju sporazuma“, kaže Rašiti.\nOn dodaje da je kriza isključivo politička, a ne institucionalna, te bi stoga bilo najlakše da se ona reši političkim putem.\n„Pozicije su nepromenljive i udaljene. Jedna strana smatra da su sporazumi dobri za Kosovo, dok drugi smatraju da su oni najgori mogući. Najlakše bi bilo da se reši političkim putem, ali ni jedna strana ne daje signale da će neko da promeni svoj stav. Dok ne bude političke odgovornosti i dijaloga između pozicije i opozicije, ovo će trajati“, zaključuje Rašiti.\nIz Državnog tužilaštva saopštili su da je njima najpre poslat poziv na razgovor kojem se oni nisu odazvali, a u međuvremenu su nastavili da koriste suzavac u Skupštini.\nStoga je tužilaštvo zatražilo od suda obezbedi njihovo prisustvo u krivičnom postupku i naglasilo da bi se isto postupilo u bilo kakvom sličnom postupku, bez obzira da li se radi o zvaničnicima ili osobama na poziciji.


Udobnost i bezbednost su zagarantovani - SAFETY RENT A CAR\nPočetak/Promo/Udobnost i bezbednost su zagarantovani – SAFETY RENT A CAR\nMarketing Niške Vesti 13. avgusta 2020.\nDošli ste u drugi grad ili vam je hitno potrebno vozilo zbog posla ili putovanja, a nemate svoj automobil. U tom slučaju, logičan i najbolji izbor je „rent a car“ usluga.\nIznajmljivanje automobila donosi vam pre svega udobnost – ne morate da non stop da zovete i tražite stajališta, kao što je slučaj sa taksijem, niti morate da stojite i do sat vremena ukoliko koristite usluge gradskog prevoza. Pritom „rent a car“ je, kad se sve sumira, veoma ekonomično prevozno sredstvo, što je još jedna pozitvna strana.\nPri izboru „rent a car“ usluge, bitno je da odaberemo najbolje uslove i pouzdana vozila. Upravo je to ono što izdvaja SAFETY RENT A CAR u Nišu – pouzdana vozila, odlični uslovi iznajmljivanja, brojne pogodnosti i zaista, prijateljski odnos prema klijetnima.\n„Naš cilj je pružanje maksimalnog nivoa usluga svojim klijentima sa nizom specijalnih pogodnosti.“\nSa jednostavnim sistemom online rezervacija i izborom vozila Safety Rent a Car je savršen izbor za iznajmljivanje vozila.\nPošto rezervišete online trebate znati da Safety Rent a Car nudi mogućnostz iznajmljivanja vozila po satu, dnevno, kratkoročno, nedeljno, mesečno, dugoročno.\n„Možete nas pozvati i reći vaše želje na osnovu kojih ćemo se potruditi da napravimo idealnu ponudu koja odgovara Vama.“\nUz Safety Rent a Car pripremite se da zajedno krenete na put koji će vam doneti gomilu uspomena!\nBitno je istaći da ne zaboravite da ponesete vozačku dozvolu, kreditnu karticu, dodatni dokaz o identitetu (pasoš, lična karta).\n„Ukoliko pored osnovne usluge imate još neki zahtev ni to nije problem. Za vaše različite potrebe predvideli smo i ponudu dodatnih usluga: GPS/navigaciju, dečije sedište, krovni kofer i nosač skija…“\nSa nama je bezbednost zagarantovana – SAFETY RENT A CAR!\n+381 18 303 485\n+381 60 60 888 56\nbezbednost Iznajmljivanje vozila Rent a Car Safety Sigurnost Udobnost\nGumeni dvorac pao na decu u „Čairu“\nUskoro! Pedeset kamera za bezbedniji Niš\nNOVO policijsko odeljenje u Nišu


"Vulin prepustio Šapčane samima sebi" | Politika | Direktno\n05. 04. 2020. 16:53 2\nGradski odbor Stranke slobode i pravde za Šabac oglasio se saopštenjem povodom odbijanja ministra odbrane Aleksandra Vulina da tom gradu pruži pomoć oko kreveta i logističku podršku za taj grad u borbi sa koronavirusom.\n- Grad Šabac se obratio 26. marta Ministarstvu odbrane za pomoć prilikom opremanja privremene bolnice krevetima i logističkom podrškom koju je vojska pružila u drugim gradovima. Ipak, Šabac je ostavljen bez podrške vojske, kako navode zbog nedostatka resursa - navodi se u saopštenju.\nKao razlog, SSP ističe da je evidentno da je ovo politička odluka.\n- Potpuno je jasno da je ovo lična odluka ministra Vulina koji se na ovaj način sveti građanima Šapca jer nisu glasali za Vučića. Nedopustivo je da u vanrednoj situaciji ministar vojske stavlja svoje interese ispred interesa svih građana Srbije, i da on bira kome se pomaže a kome ne. Svima se mora pomoći.\nIz Stranke slobode i pravde podsećaju da ministar Vulin tokom vanredne situacije, "novcem iz budžeta finansira merenje ličnog rejtinga".\n- Ministre Vuline, ne mislite li da je važnije od rejtinga pomoći građanima Šapca u borbi protiv korone? Štagod Vi mislili, Grad Šabac je ipak uspeo da se snađe i bez Vaše podrške, a Vama nek je na čast - zaključuje se u saopštenju.\nStranka slobode i pravde Šabac SSp Aleksandar Vulin Koronavirus Covid 19\nREČI PROFESORA UNIVERZITETA: КOVID 69 - šifra bolesti od koje moramo spasiti srpsko društvo


CDU pobedila na lokalnim izborima u Donjoj Saksoniji\nTanjug 13. septembra 2021. 18:18\nBERLIN – Kandidat Hrišćansko-demokratske unije CDU Armin Lašet koji se nada da će naslediti nemačku kancelarku Angelu Merkel slavi tesnu pobedu svoje stranke na lokalnim izborima u nemačkoj državi Donja Saksonija, dve sedmice pre nacionalnih izbora.\nJučerašnji izbori za lokalne savete u Donjoj Saksoniji, na severozapadu Nemačke, doneli su stranci Angele Merkel određeno veselje, iako takvi glasovi imaju vrlo ograničen znacaj za nacionalnu političku scenu, preneo je AP.\nPrema istraživanjima javnog mnjenja u Nemačkoj CDU je nešto malo iza socijaldemokrata.\n„Cilj socijaldemokrata da postanu najjaca stranka u savetima u Donjoj Saksoniji nije uspeo“, rekao je kandidat CDU za kancelara Armin Lašet novinarima u Berlinu.\nCDU je oko 40 godina bila najjaca stranka na izborima za lokalne savete u Donjoj Saksoniji, iako su vladu često vodile i socijaldemokrate.\nNa jučerašnjim izborima CDU je pobedio osvojivši 31,7 procenata glasova, što je manje u odnosu na pre pet godina kada su osvojili 34,3 odsto.\nSocijaldemokrate su završile na drugom mestu sa 30 odsto glasova, nešto manje nego 2016, kada su imali 31,2 procenata.\nZeleni su osvojili više glasova nego pre pet godina 15,9 procenata u odnosu na 10,9 odsto 2016.


NA LOKALITETU ROSTOVA POČEO PROCES EKSHUMACIJE I TRAŽENJA POSMRTNIH OSTATAKA NESTALIH LICA\nIstražilac Posebnog odjela za ratne zločine nalazi se na terenu gdje koordinira rad ovlaštenih lica kojа učestvuju u procesu ekshumacije.\nNa lokalitetu Rostova, na оsnovu zahtjeva Tužilaštva Bosne i Hercegovine i naredbe Suda BiH, počeo je proces ekshumacije i potrage za posmrtnim ostacima nestalih lica.\nNa navedenom lokalitetu, prilikom izvođenja građevinskih radova, pronađeni su posmrtni ostaci kao i dijelovi odjeće i obuće, za koje se pretpostavlja da pripadaju žrtvama iz proteklog rata.\nOdmah po pronalasku posmrtnih ostataka lokacija je osigurana, radovi su obustavljeni, te se pribavila potrebna dokumentacija za izvršenje ekshumacije koja je počela danas.\nPrema inicijalnim informacijama, na navedenom lokalitetu mogli bi se nalaziti posmrtni ostaci žrtava hrvatske nacionalnosti sa područja Bugojna za kojima se traga duže od dvije decenije, a sudsko-medicinskom obradom i putem DNK analize posmrtnih ostataka bit će utvrđen tačan identitet lica kojima ostaci pripadaju.\nIstražilac Tužilaštva Bosne i Hercegovine koordinira rad i aktivnosti službenih lica koja učestvuju u procesu ekshumacije, a na lokaciji se nalaze i ljekar patolog sudske medicine, predstavnici Instituta za nestala lica (INL) BiH i ICMP BiH, te radnici i mehanizacija, a lokaciju osiguravaju policijski službenici MUP-a SBK / KSB.\nIstražioci i osoblje Tužilaštva Bosne i Hercegovine učestvuju u postupcima ekshumacija i traženja nestalih lica u svim krajevima Bosne i Hercegovine.


Aleksandra Joksimović - Blic Online\nJoksimović: Bez normalizacije odnosa Beograda i Prištine ne može biti saradnje ni između Srba i Albanaca\nSrbi i Albanci se moraju bolje upoznati, jer nas predrasude vraćaju nazad u prošlost, kaže predsednica Centra za spoljnu politiku Aleksandra Joksimović. Ipak, kaže, bez normalizacije odnosa Beograda i Prištine, ne može s očekivati puna saradnja između Srbije i Albanije.\nDirektorka Centra za spoljnu politiku Aleksandra Joksimović smatra da je poseta predsednika Srbije Aleksandra Vučića Kosovu i Metohiji, na način kako je planirano, jedna od snažnijih poruka da će proces normalizacije teći onako kako Beograd želi da se ovaj proces razvija.\nZemlje u regionu pozicioniraće se prema eventulanom dogovoru Beograda i Prištine u zavisnosti od stavova velikih sila, smatra direktorka Centra za spoljnu politiku Aleksandra Joksimović.\nMesto ambasadora Srbije u Velikoj Britaniji, koje je upražnjeno skoro godinu dana, uskoro bi moglo da bude popunjeno, a potencijalni kandidat za tu funkciju je predsednica Centra za spoljnu politiku Aleksandra Joksimović, saznaje "Blic".\nJoksimović: Verujem da je rešenje za odnose Beograda i Prištine model "dve Nemačke"\nEvidentno je da se približavamo završnoj fazi pregovaračkog procesa između Beograda i Prištine, konstatuje direktorka Centra za spoljnu politiku Aleksandra Joksimović, koja, inače, veruje da će rešenje biti negde na tragu modela "dve Nemačke".\nJoksimović: Srpska lista će imati uticaj na dešavanja na KiM\nSrpska lista će imati ozbiljan uticaj na unutrašnjepolitička dešavanja na Kosovu bila ona deo vlade ili ne, a bez formiranja ZSO teško će doći do adekvatnog nastavka u pregovaračkom procesu, ocenila je danas Aleksandra Joksimović iz Centra za spoljnu politiku.\nPoseta predsednika Srbije Aleksandra Vučića Hrvatskoj je važna kako bi se počela rešavati brojna otvorena pitanja, kaže predsednica Centra za spoljnu politiku Aleksandra Joksimović i dodaje da je važno da se uspostavi redovna komunikacija koja je izostala u prethodnom periodu.\nPredsednica Centra za spoljnu politiku Aleksandra Joksimović ocenila je danas da je Srbija u ovom trenutku pred najtežim kriterijumom na putu ka EU, a to je pitanje normalizacije odnosa sa Prištinom.\nPredsednica Centra za spoljnu politiku: U nacrtu nema vremenskog okvira za normalizaciju\nPredsednica Centra za spoljnu politiku Aleksandra Joksimović, govoreći o strategiji Evropske komisije za Zapadni Balkan koja bi trebalo da bude predstavljena u utorak, izjavila je u Dnevniku N1 da je, prema njenim informacijama, u najnovijem nacrtu izostavljena formulacija u vezi sa vremenskim okvirom za normalizaciju odnosa Beograda i Prištine.\nSporazum kompromis, kakav tačno - ni EU još ne zna\nNormalizacija odnosa Beograda i Prištine politički je kriterijum koji već dugo opterećuje i usporava proces evropskih integracija Srbije, a najavljeni pravno obavezujući sporazum omogućio bi da se to pitanje reši uz postizanje određenih kompromisa.\nGeneralni sekretar predsednika Srbije Nikola Selaković ocenio je danas da je glavna poruka koju je Aleksandar Vučić svojim odlaskom na KiM uputio Srbima koji tamo žive da zajedništvom, jednistvom i ujedinjenjem oko svoje države mogu da opstanu u južnoj srpskoj pokrajni.\nDirektorka Centra za spoljnu politiku Aleksandra Joksimović izjavila je danas da je poslednja haška presuda "hercegbosanskoj šestorci" donela novi momenat koji do sada nije viđen u Hagu, jer se kaže da je Franjo Tuđman predvodio udruženi zločinački poduhvat.\nPredsednica Centra za spoljnu politku: SAD spremne da doprinesu stabilnosti regiona\nSjedinjene Američke Države su spremne da daju aktivan doprinos, kako bi se što brže došlo do stabilnosti, prosperiteta i demokratizacije regiona, kaže Aleksandra Joksimović, predsednica Centra za spoljnu politku komentarišući jučerašnji izveštaj Atlantskog saveta.\nEvropska unija insistira na primeni dogovorenog u dijalogu Beograda i Prištine, a pre svega na formiranju Zajednice srpskih opština (ZSO), kaže direktorka Centra za spoljnu politiku Aleksandra Joksimović, napominjući da Priština to izbegava, a da je EU svesna da bez formiranja ZSO nema nastavka dijaloga.\nNajavljeni dolazak predsednika SAD Donalda Trampa, ako bi do njega došlo, okrenuo bi novu stranicu u međusobnim odnosima Srbije i SAD i sasvim sigurno bi bio istorijski trenutak, izjavila je danas predsednica Centra za spoljnu politiku Aleksandra Joksimović.\nA. Joksimović: Incidentna situacija sa Makedonijom neće imati većih posledica\nPredsednica Centra za spoljnu politiku Aleksandra Joksimovic ocenila je danas da je incidentna situacija sa Makedonijom bila kratkotajna i da ne može ostaviti veće posledice, kao i da postoji politička volja obe zemlje da se to reši.\nJoksimović: "Meko prizemljenje" u odnosima Makedonije i Srbije\nPosle velike bure u najavi u odnosima između Makedonije i Srbije, čini se da je došlo do "mekog prizemljenja", potpunog spuštanja tenzija i da je u izuzetno kratkom roku ta incidentna situacija prevaziđena, izjavila je danas predsednica Centra za spoljnu politiku Aleksandra Joksimović.\nJoksimović: U Trstu očekujem korak napred za "Berlin plus"\nNadam se da će na Samitu lidera EU i Zapadnog Balkana u Trstu projekat "Berlin plus" doživeti korak napred, ali i da će se podići svest građana Unije o neophodnosti učlanjivanja zemalja Zapadnog Balkana, kaže predsednica Centra za spoljnu politiku Aleksandra Joksimović.\nJoksimović: Već se neko vreme teži tome da Vučić i Tači da budu glavni pregovarači\nPredsednica Centra za spoljnu politiku Aleksandra Joksimović izjavila je da je već neko vreme jasno da se teži promeni formata u okviru kojeg će se pregovarati o normalizaciji odnosa između Beograda i Prištine.\nJoksimović: Nemačka potvrđuje inicijativu na Balkanu, Srbija ključna za stabilnost regiona\nMini "Maršalov plan" pokazuje da Nemačka potvrđuje svoju inicijativu na Zapadnom Balkanu, a takva vrsta finansijske i ekonomske pomoći biće od velikog značaja za Srbiju, kaže predsednica Centra za spoljnu politiku Aleksandra Joksimović.\nJoksimović: Samo razgovori na najvišem nivou mogu dati rezultate\nDirektorka centra za spoljnu politiku Aleksandra Joksimović kaže da je dobro što je došlo do nastavka dijaloga Beograda i Prištine na najvišem nivou u formatu premijer i predsednik, jer je praksa pokazala da samo razgovori na najvišem nivou mogu dati rezultate.


Dodik: SzP predlaže formiranje obavještajne službe u OSBiH – Haber.ba\nDodik: SzP predlaže formiranje obavještajne službe u OSBiH\nPredsjednik bh. entiteta Republike Srpske (RS) i SNSD-a Milorad Dodik tvrdi da je SDS gubitnik čiji se odnos prema bh. entitetu RS nastavlja na najgori način, “jer kadrovi Saveza za promjene (SzP) predlažu da u okviru Oružanih snaga BiH bude formirana obavještajna služba koja bi se bavila praćenjem civila”.\nDodik je u izjavi novinarima u Zalužanima ustvrdio da je to predložio parlamentarni vojni povjerenik i da je to nedopustivo, jer je za sigurnost bh. entiteta RS odgovorna njena vlast.\nPrema njegovim riječima, uvođenje nove nadležnosti u Oružane snage BiH predstavlja direktno ugrožavanje sigurnosti bh. entiteta RS.\n“(Bh. entitet) RS nema ništa od sigurnosnih struktura na nivou BiH. Obavještajna služba BiH je isključivo u funkciji lidera SDA Bakira Izetbegovića“, dodao je Dodik.\nSDS nastavlja, ustvrdio je, s politkom “kriminalizacije društva za koju nikada nije imala dokaza”.\n“O ovome govore osobe bliske ljudima koji su bili dio organizovanog kriminala. Ako kadrovi SDS-a, koji su u vlasti na nivou BiH Mirko Šarović, Dragan Mektić i drugi pričaju o poštenju, onda je jadno poštenje na ovim prostorima“, naveo je Dodik.\nKada je u pitanju provođenje odluke “Sejdić – Finci“, entitetski predsjednik je naveo da je tu odluku nametnula međunarodna zajednica da bi bh. entitet RS promijenila način izbora članova Predsjedništva BiH.\nNeprihvatljiv je, kaže, prijedlog da članovi Predsjedništva BiH budu birani u Parlamentu BiH, da člana te institucije iz bh. entiteta RS biraju poslanici Bošnjaci i Hrvati te da bh. entitet RS ostaje pri stavu da narod na izborima bira člana Predsjedništva BiH iz bh. entiteta RS.\nTeme:Milorad Dodik, Oružane snage BiH, RS, Savez za promjene


DOSTOJNI SVOG IMENA U SRBIJI I NJENOJ VOJSCI »\n1. novembra 2019. Sajt Kluba\tArhiva vesti, Vesti 2019\nDOSTOJNI SVOG IMENA U SRBIJI I NJENOJ VOJSCI\nKlub generala i admirala Srbije, na godišnjoj sednici, održanoj 31.oktobra ove godine u Požarevcu, dao je snažnu podršku predsedniku i državnim organima Srbije u odbrani nacionalnih interesa u rešavanju Kosovsko-Metohijskog pitanja i očuvanja integriteta države Srbije. Domaćin ovogodišnje sednice Kluba, bio je gradonačelnik Požarevca Bane Spasojević, koji je odao priznanje generalima i admiralima što su svojim delovanjem, likom i primerom dostojno branili interese i slobodu svoga naroda. Klub je gradu dodelio Plaketu Kluba kao svojevrsno priznanje za uspešnu saradnju.\nOvogodišnja sednica Kluba generala i admirala Srbije održana je 31.oktobra u Požarevcu U njenom radu su učestvovali članovi kluba, uz prisustvo predstavnika Ministarstva odbrane i Vojske Srbije, drugih organizacija i udruženja Srbije, te predstavnika vlasti i domaćina ovog skupa, grada Požarevca. Skup koji je protekao u radnoj i srdačnoj atmosferi, otvoren je uz intoniranje himne Srbije i odavanja pošte preminulim članovima Kluba generala i admirala Srbije. U periodu između dve sednice preminuli su generali Stamenko Nikolić, Đorđe Stanić, Božo Denda, Dušan Lončar, Nikola Grujin i Stevan Tomić.\nČlanove Kluba, pokazujući zadovoljstvo što se ovogodišnja sednica Kluba održava u njihovom gradu, pozdravio je i poželeo im uspešan rad Bojan Ilić, predsednik Skupštine grada Požarevca, kao i predstavnik komande garnizona Požarevac, i druge istaknute ličnosti koje su provele radni vek i koje žive u ovom gradu.\nRadom ovogdišnje sednice rukovodio je predsednik Skupštin Kluba general Miladinović, koji je u uvodu naglasio, da je, cilj današnje sednice Skupštine Kluba, da se izvrši analiza rada Kluba za proteklih godinu dana, da se usvoje izmene postojećih normativnih dokumenata o radu Kluba i usvoji Plan rada Kluba za sledeću godinu. „Istovremeno cilj nam je, naglasio je Miladinović, dalja afirmacija Kluba boravkom i radom u sredinama van Beograda. Zbog toga smo sa zadovoljstvom prihvatili poziv rukovodstva grada Požarevca da baš ovde održimo sednicu skupštine Kluba. Pozive sredina koje nas uvažavaju prihvataćemo i u buduće. Nema nijednog udruženja čiji su članovi radili u svim krajevima naše zemlje, kao što je naš Klub, niti udruženja koje bolje poznaje stanje u našoj zemlji.\nU uvodnom izlaganju, predsednik Skupštine Kluba, general Milomir Miladinović, posebno se zahvalio gradu domaćinu na pomoći i domaćinstvu o organizaciji i održavanju ovogodišnje sednice skupštine Kluba GAS.\nPodonoseći ekspoze o radu Kluba u protekloj godini, general Miladinović je istakao, da su Klub i njegovi članovi izvršili postavljene zadatke i bili dostojni svog imena i položaja u Republici Srbiji i njenoj Vojsci.\n„Iza nas je godina prepuna aktivnosti koje su imale za cilj dalju afirmaciju Kluba, kako na unutrašnjem tako i na međunarodnom planu, – naglasio je general Miladinović, – veliki je broj aktivnosti koje je Klub preko Izvršnog odbora sproveo od poslednje skupštine održane u Jagodini prošle godine. Detaljan izveštaj će podneti predsednik IO Kluba, a ja ću ukazati na neke aktivnosti koje su proširile naš godišnji plan i koje pokazuju široki spektar aktivnosti Kluba.\nCenim da je najveći uspeh Kluba od poslednje skupštine, to što smo sa našim prijateljima iz Beogradskog foruma, Društva srpskih domaćina i SUBNOR-a Srbije, uspeli da organizujemo međunarodnu konferenciju povodom 20-te godišnjice agresije NATO i što smo čuli 80 afirmativnih referata o tom događaju, od kojih su bili 68 predstavnika iz inostranstva, među kojima i Peter Handke, dobitnik Nobelove nagrade za književnost, osvedočeni prijatelj Srba. Konferenciju su pratile i druge aktivnosti o kojima će više reći predsednik IO.\nKonačno smo uspeli da odštampamo i prezentujemo svedočanstvo o Vojsci u odbrani od agresije 1999.godine. Studija je prezentovana i u Domu Vojske i na sajmu knjiga u Beogradu.\nUčestvovali smo u brojnim TV emisijama i davali izjave u medijima za odmrzavanje služenja vojnog roka, što je naišlo na pozitivan odjek u javnosti.\nPonosni smo što je naš član, admiral Boško Antić , dobitnik povelje „Živojin Mišić“ za celokupno delo od preko 60 izdatih knjiga.\nSaradnja sa Ministarstvom odbrane je neprekidna i zahvalni smo na pomoći koju nam je ministar odbrane gospodin Aleksandar Vulin pružio u uspešnoj organizaciji međunarodne konferencije.\nPoštovane kolege, imali smo brojne manifestacije i na međunarodnom planu u cilju dalje afirmacije Kluba.\nUčestvovali smo na Skupštini srpske dijaspore koja daje ogromna sredstva našoj zemlji. Prema iznetim podacima, oko 2,5 milijarde evra je ušlo u našu zemlju preko Narodne banke, a računa se da je po drugim osnovama dobijeno još toliko\nPrimili smo veći broj delegacija među kojima delegaciju MKK sad MFOR sa predsednikom Anatolijem Kanjšinom na čelu.\nPrimili smo bivšeg načelnika vazdušno-desantnih snaga Rusije generala Staskova, jedinice koja je stigla pre svih na aerodrom Slatina u Prištini 99 godine. Tom prilikom general Staskov uručio je našem članu generalu Bajiću medalju sa likom pilota Pokriškin čime se ponosimo. Pokriškin je bio jedan od trojice trostrukih Heroja Sovjetskog Saveza u Drugom svetskom ratu.\nDelegacija Kluba je učestvovala na obeležavanju godišnjice Megapira koji pomaže rad MFOR\nUčestvovali smo u radu skupštine MFOR na kojoj je naš predsednik izabran za potpredsednika.\nJa sam učestvovao u radu međunarodne konferencije posvećene Heroju Sovjetskog Saveza i Narodnog Heroja Jugoslavije maršala Sovjetskog Saveza Sergeja Semjonoviča Birjuzova.Tom prilikom primljen sam u sedište udruženja Vojenonačaljnikoov Rusije i razgovarali smo o uspostavljanju međusobne saradnje.\nMislim da smo dosta uspešno radili u protekloj godini, ali nam je ipak najveća slabost hronična besparica i što nismo uspeli da učlanimo veći broj generala u Klub.\nŽelim da naglasim, da je iduća godina jubilarna u radu Kluba, ali i izborna, pa evo već od danas može se početi sa lobiranjem, s obzirom da je to sad zakonski regulisano.\nO radu IO i izabranih organa Kluba kao i o realizaciji usvojenih zaključaka i planiranih zadataka sa prošle skupštine, izveštaje će podneti predsednik IO i predsednici skupštinskih organa .Ja ću reći o radu Kluba u celini na aktivnostima koje nisu bile u planovima rada, a i teško ih je bilo planirati.\nTežišna aktivnost je bila na daljnjoj afirmaciji Kluba kroz razne oblike aktivnosti, angažovanjem celokupnog potencijala Kluba, iskustva komandanata i znanja naših kolega sa akademskim titulama. Njihov rad težišno se odvijao na sumiranju znanja i stečenih iskustava iz 1999.godine koja ćemo pretočiti u knjigu pod nazivom „Vojska Jugoslavije u odbrambenom ratu 1999.godine“. Završetak štampanja očekujemo do 20.godišnjice agresije, a troškove štampanja snosi Ministarstvo odbrane.\nOstvarili smo izuzetno dobru saradnju sa državnim organima Ministarstvom za rad i zapošljavanje, a posebno sa Ministarstvom odbrane. Saradnja sa Ministarstvom odbrane i lično ministrom odbrane gospodinom Vulinom ogleda se u pozivu Klubu za učešće na okruglom stolu o Dijalogu o KiM gde su naši članovi imali zapažena istupanja. Učešće na seminaru o Strategiji nacionalne bezbednosti čije se usvajanje očekuje do kraja godine. Pozivani smo i prisustvovali smo svim vežbama koje je izvodila Vojska Srbije (Pasuljanske livade, Kruševac, Nikinci) na kojima smo bili uvažavani od protokola, prisustvovali smo promociji novoproizvedenih potporučnika kao i na sportskom danu Konjičke trke u organizaciji MO u Karađorđevu.\nPokrenuli smo inicijativu o obnavljanju služenja vojnog roka i učestvovali u popularizaciji vojnog roka u medijima – u štampanim medijima i na više TV kanala, što je naišlo na opšte odobravanje javnosti i sa tim aktivnostima ćemo nastaviti.\nSvakako je priznanje Klubu i poziv Predsednika Srbije gospodina Vučića da prisustvujemo prijemu povodom Dana Vojske Srbije.\nImali smo stalnu komunikaciju i prijeme kod NGŠ generala Dikovića, kod državnog sekretara u MO generala Živkovića i sa Upravom za standard, tradiciju i veterane na čelu sa pukovnikom Ristićem.\nIzveštaj o radu Izvršnog odbora Kluba, podneo je njegov predsednik, general dr Luka Kastratović koje istakao:\nIzvršni odbor Kluba u 2019. godini organizovao je rad u skladu sa Programom rada za 2019. godinu koji je Skupština usvojila na predhodnoj radnoj sednici i zaključaka Skupštine, a u skladu sa Statutom i drugim dokumentima koje je ova Skupština usvojila. U cilju organizovanog rada Izvršni odbor je usvojio Godišnji plan rada i Godišnji plan finansiranja za 2019. godinu.\nPlanom rada planirano je 15 zajedničkih zadataka. Realizovano je 14, jedan zadatak planiran je za decembar.\nU realizaciji zadataka istakao bih sledeće:\nPratili smo zbivanja od značaja za bezbednost Republike Srbije, njen međunarodni položaj, suvrrenitet i integritet.\nNastavljena je saradnja sa ustanovama i udruženjima. Mišljenja i stavovi Kluba generala i admira se uvažavaju i poštuju. Na prijemima delegacije Kluba generala i admirala Srbije kod Ministra odbrane i Načelnika generalštaba Vojske Srbije, kao i prilikom drugih susreta, pokrenuta su brojna pitanja od značaja za odbrambeni sistem Republike Srbije i posebno, status Kluba generala i admirala, kao i rešavanje životnih pitanja penzionisanih vojnih lica. Zadaci iz Plana saradnje Minstarsva odbrana sa Klubom, koji prati Uprava za tradicije, standard i veterane, dosledno se realizuju. MO i GŠ VS nas pozivaju na aktivnosti u njihovoj organizaciji;\nPovodm 20-te godišnjice agresije NATO na SR Jugoslaviju-Srbiju organizovali smo promociju studije “Vojska Jugoslavije u odbrambenom ratu 1999. godine“, dvodnevnu Međunarodnu smotru dokumentarnih dokumentarnih filmova o NATO agresiji na Srbiju (SRJ), Izložbu fotografija o NATO agresiji, dvodnevnu Međunarodnu konferenciju pod geslom “DA SE NE ZABORAVI“ i naslovom “Mir i napredak, umesto ratova i siromaštva“ i polaganje venaca na spomeniku poginuloj deci u NATO agresiji, na Tašmajdanu i spomeniku poginulma u NATO agresiji “Večna vatra“, na Ušću (Novom Beogradu).\nSvečanom otvarnju Međunarodne konferencije prisustvovali su visoki predstavnici državnih organa, Vojske Srbije, Srpske pravoslavne crkve, diplopmatski predstavnici prijateljskih zemalja–Rusije, Belorusije, Kube, Venecuele, Palestine. U ime Vlade R.Srbije Konferenciju je pozdravio Zoran Đorđević, ministar za rad, zapošljavanje, boračka i socijalna pitanja, a Aleksandar Vulin, ministar odbrane Konferenciji se obratio drugi dan. U programu, pored učesnika iz Srbije, učestvovalo oko 230 uglednih gostiju iz 35 zemalja sveta, a na Konferenciji govorili su predstavnici mirovnih organizacija i pokreta i ugledni intelektualci i stvaraoci – preko 70 govornika. Na konferenciji je govorio i predsednik Međunarodnog konsultativnog komiteta penzionisanih i oficira u rezervi Aleksandar Kanjšin. Radni jezici Konferencije bili su srpski, ruski i engleski uz obezbećen simultani prevod. Konferenciju su pratili brojni prestavnici sredstava in formisanja iz inostranstva i Srbije, a najveću medijsku podršku je pružio dnevni list “Večernje novosti“ i nedeljnik “Pečat“. Dvodnevna rasprava je završena usvajanjem BEOGRADSKE DEKLARACIJE. Izlaganja i Deklaracija sa dvodnevne Konferencije biće objavljena u Zborniku.\nNa dvodnevnoj smotri dokumentarnih filmov prikazano je 13 filmova. Pored filmova snimatelja iz Srbije prikazani su dokumentarni filmovi snimatelja iz Rusije, Nemačke, Italijei Češke, a na izložbi fotografija prikazane su i fotogrfije fotografa iz Nemačke, koji su fotogafisali stradanja Srbije u NATO agresiji.\nPrema oceni brojnih istaknutih ličnosti i intelektualaca kroz ove manifestacije Srbiji je pružena najveća podrška za proteklih 20 godina, posebno kroz šitenje istine o agresiji i osudi NATO agrseje. Takođe je istaknuto da je studija “Vosjska Jugoslavije u odbrambenom ratu 1999. godine“ najveća brana protiv laži koje agresor širi.\nProgram aktivnosti usvojio je Upravni odbor Beogradskog foruma za svet ravnopravnih i Izvršni odbor Kluba. Veoma značajan doprinos Beogradskog foruma, između ostalog, ogleda se u pozivanju uglednih gostiju koje su upoznali tokom njnjihove bogate diplomatske karijere. Veliku pomoć u realizaciji pružili su Ministarstvo odbrane, Ministarstvo spoljnih poslova, ministarstvo kulture i informisanja i Ministrastvo za rad, zapošljavanje, boračka i socijalna pitanja. Svima su upućena pisma sa izrazima dubokog poštovanja i ogromne zahvalnosti za konkretnu i vidljivu pomoć koja je doprinela veoma dobroj organizaciji i uspehu svih aktivnosti, posebno Međunarodne konferencije i štampanja studije “Vojska Jugoslavije u odbrambenom tatu 1999. godine“.\nU pripremi za obeležavanj 20-te g-ce NATO agresije 19. novembra 2018. godine upućen je predlog-inicijativa Ministru prosvete, nauke i tehničkog razvoja da se u školama prvi čas na dan agresije posveti NATO agresiji. Dobili smo odgovor da su škole autonomne ustanove i da treba njima da se obratimo.\nNastavljena je dobra međunarona saradnja. Na zvaničnim skupovima i razgovorima sa predstavnicima članica MKK, ispoljeno je visoko poštovanje prema našeu Klubu, Srbiji i srpskom narodu, posebno prema nšoj borbi protiv NATO agresora. Značajno je i to što se na tim susretima na najbolji način širi istina o NATO agresiji na našu zemlju.\nPredsednik Skupštine general-potpukovniku penziji Milomir Miladinović od 24. do 26. oktobra 2018. godine prisustvovao je u Pekingu međunarodnom forumu čija je tema bila “Izgradnja novog tipa sigurnosti, partnerstva za ravnopravnost, zajedničko poverenje i saradnju“. Na navedeni forum prisustvovali su general-pukovnik u penziji Branko Krga i general-major u penziji Miodrag Gordić. Organizator foruma bilo je Kinesko udruženje vojnih naučnika i Kineski institut za međunarodne strateške studije.\nPosle učešća na forumu naša delegacija , prema Programu borvka delegacije, organizatore je iscrpno upoznala sa iskustvima iz NATO agresije na Srbiju-SR Jugoslaviju. Organizatoru je uručena Plaketa Kluba generala i admirala Srbije i nekoliko knjiga, idanja Kluba i generala, članova Kluba. U isto vreme u Pekingu je službeno boravio i Ministar odbrane Aleksandar Vulin sa saradnicima.\nNa poziv sekretarijata Međunarodnog konsultativnog Komiteta organizacije rezervnih oficira (MKK) i Nacionalne asocijacijenudruženja oficira nu rezervi Oružanih snaga “Megapir“ od 29. do 31. oktobra 2018. godine predsednik Izvršnog odbora Kluba general-major u penziji dr Luka Kastratović prisustvovao je u Moskvi prazničnim aktivnostima povodom 25-te godišnjice Asocijacije “Megapir“. Ovim aktivnostima prisustvovali su predstavnici Ministarstva odbrane, Ministrastva inostranih poslova, Administracije Predsednika, Vlade i Parlamenta Ruske federacije.\nPredsedniku Skupštine Kluba dodeljena je medalja “Oficirsko bratstvo“, a predsedniku Izvršnog odbora Kluba medalja “25 godina Nacionalne asocijacije udruženja oficira u rezervi Oružanih snaga (MEGAPIR). Predsednik Izvršnog odbora Kluba, uz prigodno obraćanje, Asocijaciji “Megapi“ uručio je Plaketu Kluba generala i admirala Srbije.\nDelegacija Kluba generala i admirala Srbije na čelu sa predsednikom Skupštine Kluba generala i admirala Srbije general-potpukovnikom u penziji Milomirom Miladinovićem učestvovala je na sednici Skupštine Međunarodnog konsultativnog komiteta penzionisanih i oficira u rezervi (MKK) koja je održana u Sofiji od 21. do 23. maja 2019. godine. U sastavu delegacije bili su general-pukovnik u penziji Vidoje Pantelić, počasni član rukovodstva MKK i general-major u penziji Radoslav Škorić, sekretar MKK.\nTema Skupštine bila je“Veliki rat (Prvi svetski rat) 100 godina od završetka“. Skupštini je prisustvovala većina delegacija članica MKK. Na Skupštini je podneto više referata, a referat je podneo i predsednik Skupštine Kluba, sa težištem na stradanju Srba i Srbije u Velikom ratu i apelovao da, i pored značajne uloge vojski, kao osnovnog faktora bezbednosti u svim zemljama, članice MKK treba da utiču da se ratovi, kao način rešavanja sporova, spreče. Ukazao je na potrebu saradnje među državama, a posebno balkanskih, jer je Balkan uvek bio zona interesovanja velikuh sila.\nTokom boravka U Bugarskoj obavljeno je više bilateralnih razgovora sa delagacijama drugih zemalja, među kojima su članice EU i NATO-a, kao i delegacije iz država čija se rukovodstva politički međusobno ne slađu.\nSkupština je donela Deklaraciju o sprečavanju ratova i rešavanju sporova mirnim putem. Predsednik Skupštine Kluba Milomir Miladinović izabran je za potpredsednika MKK, a izabrani su i novi članovi Predsedništva MKK.\nNa poziv predsednika veterana Rusije general-potpukovnika Aleksandra Karpičeva, predsednik Skupštin generala i admirala Srbije boravio je u Rusiji od 16. do 19. oktobra 2019. godine.\nPovod je bio učešće na međunarodnoj konferenciji posvećanoj 55. godišnjici tragične smrti, 75. godišnjici oslobođenja Beograda u 2. svetskom ratu i 115. godine od rođenja Heroja Sovjetskog Saveza , Narodnog Heroja Jugoslavije, maršala Sovjetskog Saveza Sergeja Semjonovića Birjuzova.\nKonferencija je održana u Rjazanju i Skupinu rodnom mestu maršala Birjuzova. Tokom boravka predsednik Kluba je imao i susret sa predstavnicima udruženja generala Rusije. Tom prilikom razmenjena su iskustva o radu udruženja i o mogućoj saradnji u narednom periodu.\nIzraženo je duboko poštovanje domaćina i ruskog naroda u celini: Stvoreni su uslovi za proširenje saradnje i razvijanju bratskih odnosa dva udruženja ali i dva naroda koji se u potpunosti razumeju.\nTroškove ovih aktivnosi snosili su organizatori.\nGeneral-potpukovnik Nikolaj Staskov, nekadašnji načelnik štaba Vazdušno-desantne vojske i aktuelni predsednik “Dobrovoljne organizacije pešadije, avijacije i mornarice Rusije“ posetio je Klub generala i admirala Srbije.\nPredsednik Skupštine Kluba, general-potpukovniok Milomir Miladinović uvaženog gosta upoznao je sa organizacijom i aktivnostima Kluba, sa posebnim osvrtom na aktivnosti povodom obeležavanja 20-te godišnjice NATO agresije na SR Jugoslaviju- Srbiju. Razmenjena su iskustva iz aktivnosi udruženja.\nGeneralu Staskovu uručena je Medalja srpskih generala, za zasluge u planiranju i izvršenju marša ruske jedinice od Ugljevika do aerodroma Satina, na Kosovu i Metohiji.\nGeneral Staskov uručio je general-majoru Ljubomiru Bajiću, najveće pilotsko priznanje, Orden Pokriškina.\nAleksandar Ivanovič Pokriškin, trostruki heroj Rusije, bio je jedan od najvećih lovačkih asova Sovjetskog Saveza u Drugom svetskom ratu, oborio je 83 nacistička pilota.\nU razgovoru, general Staskov je izjavio da piloti u Rusiji dobro znaju ko je Ljuba Bajić. Među vazduhoplovcima general Bajić se poštuje zbog pilotskog umeća, profensionalnog odnosa u službi i energičnog komandovanja u sukobima devedesetih godina. Između ostalog poznat je i zbog toga što je u junu 1974. godine, izveo letački podvig kada je avion “Mig-21“ spustio na pistu bez motora.\nGeneralima Milomiru Miladinoviću, Luki Kastratoviću i Vladimiru Pejaku general Nikolaj Staskov je uručio jubilarne Medalje “90 godina Dobrovoljne organizacije pešadije, avijacije i mornarice Rusije“\n. Iz Fonda solidarnosti dodijeljena je novčana pomoć, u iznosu od 50.000,oo (pedeset) hiljada dinra, porodici genrala Đukića, koji se nalazi u zatvoru u Splitu.\n. Predsedniku R Srbije Aleksandru Vučiću upućeno je pismo u kome smo ga upoznali sa postupcima vlasti bivših republika SFRJ, a posebno R Hrvatske, gde su intenzivirani postupci protiv bivših pripadnika JNA, sada građana Srbije, koji su osumnjičeni za ratne zločine, a koji u svojoj suštini izlaze iz okvira zamišljene svrhe sudskih postupaka i prelazi na pravno-politički teren. Prema određenim saznanjima u RH je pokrenuto ili je u fazi pripreme više od 20 hiljada postupaka čiji je cilj da se podnese što veći broj optužnica i da izađu u javnost sa stavovima da je Srbija agresor i da time spreče ili uspore aktivnosti Srbije na međunarodnom planu, kao i da opravdaju razbijanje SFRJ, a za formiranje nezavisne države nametnu krivicu isključivo srpskom narodu – čime na najgrublji način vređaju i ponižavaju R Srbiju i srpski narod. S tim u vezi dali smo niz predloga za preduzimanje odgovarajućih mera od strane nadležnih državnih organa.\nIz Kabineta Predsednika dobili smo odgovor da je pismo prosleđeno Ministarstvu pravde na rešavanje. Iz Ministarstva pravde dobili smo odgovor da se slažu sa našim predlozima i odgovorom Minastarstvu odbrane koje se obratilo po istoj problematici, kao i fazama rešavanja, s tim što će odgovaruje propise donositi u skladu sa tim kada se stvore odgovarajući uslovi, uz napomenu da u ovom tenutku Ministarstvo pravde nema nadležnost za postupanje po zahtevima lica procesuiranih za ratne zločine na teritoriji bivših jugoslovenskih republika.\n. Izvršni odbor je odustao od inicijative za izmene i dopune Statuta Kluba generala i admirala Srbije.\n. I ove godine prisutan je problem nedovoljno angažovanje članova Kluba , a posebno u radu sekcija.\nSekcija za politiku odbrane planirala je i realizovala 11 zadataka, realizovano je 10, a 1 zadatak je preuzelo Udruženje veterana Ratne mornarice (studija “Heroki Jadranskog mora).\nOd realizovanih zadataka posebno istčemo štampanje i promociju studije “VJ u odbrambenom ratu 1999. godine“, kao branu protiv laži o NATO agresiji.\nAktivan rad članova Kluba na praćenju vojnoobaveštajne situacije u zemlji i svetu bio je učešćem na mnogim konferencijama, rad u MKK, prijemom mnogih vojnih i umnih ljudi sveta, učešću u emisijama na TV-u, promocijama knjiga vojnih lica i objavljivanjem knjiga i članaka iz ove oblasti. Nemerljiv je rad Kluba u ostvarenju i obeležavanju 20-godišnjice agresije NATO-a na SR Jugoslaviju.\nSekcija za statusna i socijalna pitanja Kluba generala i admirala Srbije bavila se pitanjima koja su se odnosila na statusni i socijalni položaj članova Kluba i penzionisanih vojnih lica.\nOd planiranih 11 zadataka, u dosadašnjem periodu realizovano je 9, nisu realizovana 2 zadatka – Aktivnosti za vraćanje vojnih penzionera u nadležnost MO i rešavanje prava vojnih penzionera na nošenje svečane uniforme.\nPrvi zadatak je rešavan u saradnji sa UVPS, ali i pored predloga koji je dostavljen i više usmenih razgovora nadležni za rešavanje ovog pitanja nisu ništa uradili niti obavestili ni UVPS ni KGAS.\nDrugi zadatak nije realizovan jer Uprava za tradicije, standard i veterane MO nije dostavila svoj stav u vezi predloga nošenja svečane uniforme od strane vojnih penzionera na vojnim svečanostima. Naime ministar odbrane je u par navrata u razgovoru sa rukovodiocima KGAS načelno bio saglasan sa navedenim predlogom, ali osim toga ništa konkrektno nije urađeno kako bi se ovo pitanje rešilo i predupredila samovolja i šarenilo na vojnim svečanostima i javnim skupovima.\nSaradnja sa Upravom za tradicije, standard i veterane je ostvarena u onoj meri da može da obezbedi saradnju sa MO i GŠ VS. U narednom periodu neophodno je učiniti obostrane napore da se ovaj vid saradnje podigne na znatno viši nivo.\n.Ostvarivana je saradnja sa SUBNOR-om, UVPS, i nadležnim organima koji su nosioci regulativnih aktivnosti iz oblasti statusnog, materijalnog i socijalnog položaja.\nČlanovi Kluba su učestvovali u radu Udruženja vojnih penzionera u rešavanju pitanja penzija vojnih penzionera, kao što su pitanja usklađivanja vojnih penzija, vraćanja vojnih penzija u nadležnost MO, povraćaj iznosa umanjenih penzija za perod od četiri godine i slično. U vezi sa tim upućeno je pismo, sa potpisom predsednika UVP, Premijeru Vlade Srbije, kao i zahtev za prijem kod Predsednika Rrepublike.\nKlub je u skladu sa našim aktima odavao dužnu poštu i učestvovao u organizaciji i realizaciji komemoracija i sahrana preminulim članovima ( Nikolić Stamenka, Stanić Đorđa, Denda Bože, Lončar Dušana, Grujin Nilkole i Tomić Stevana).\nPrisutan je problem angažovanja većeg broja članova kluba u radu ove sekcje, pa se rad svodi uglavnom na angažovanje dva ili tri člana, a posebno pri organizaciji u slučaju smrti člana kluba.\nSekcija za negovanje tradicija planirala je 7 zadataka, realizovani su svi zadaci.\nTežište je bilo na obeležavanju 20-te godišnjice NATO agresije 1999. godine .\nDelegacije Kluba su učestvovale u obeležavanju 11 dogagađaja iz naše prošlosti, a do kraja godine planirano je obeležavanje još tri događaja.\nDelegacije Kluba svake godine polažu vence na dan pogibije generala Ljubiše Veličkovića i Mladena Bratića i narodnog heroja majora Milana Tepića, kao i na godišnjice smrti članova Kluba.\nSekcija za saradnju i informisanje nije formirana. Kooptirali smo člana IO koji je trebao da formira sekciju, ali zbog nastalih ličnih problema ista nije formirana.\nZadatke iz domena ove sekcije realizovali su predsednik, sekretar i pojedini članovi IO.\nPlanirano je 11 zadataka, realizovano je 10 zadataka, a jedan nije – izrada filama o Klubu generala i admirala.\nPredstavnici Kluba gde god su se pojavljivali dostojanstveno i na pravi način su reprezentovali Klub kao i profesiju u kojoj su proveli radni vek.\nR e k a p i t u l a c i j a: Ukupno planirano 56 zadataka, realizovano 51,, nije realizovano 5 zadataka, od toga 1 zadatak biće realizovan u decembru, a 1 zadatak je preuzelo Udruženje veterana Ratne mornarice. U izlaganju sam dao kratak osvrt na zadatke koji nisu realizovani.\nU izveštaju su nabrojane samo neke aktivnosti, a detaljniji podaci su u Analizi Programa Kluba i analizama rada sekcija, koje su u prilog ovog izlaganja.\nOve godine nismo imali napadanja na naš Sajt niti njegovo obaranje.\nKako Vam je poznato, iako se i dalje pojedina sredstva informisanja oglušuju kada su u pitanju aktivnosti Kluba, ove godine smo daleko više zastupljeni u medijima – u štampi i na televiziji, posebno, kako smo naveli, u vreme obeležavanja 20-te godišnjice NATO agresije i promocije studije “Vojska Jugoslavije u odbrambenom ratu 1999. godine“. Istupanja članova Kluba pozitivno su prihvaćena u javnosti.\nIzveštaje o radu Nadzornog odbora podneo je njegov predsednik general Savo Sokanović, Statutarne komisije predsednik general Vladimir Pejak, a u ime Suda časti general Vladimir Brdar.\nOvaj skup pozdravio je i izrazio zadovoljstvo što prisustvuje ovogodišnjoj sednici Kluba, predstavnik Ministarstva odbrane Srbije, pukovnik Duško Šljivančanin, načelnik Uprave za standard, i negovanje tradicija MO, naglašavajući spremnost da podrže sve ideje članova kluba u očuvanju tradicija i pomena na protekle događaje kojima se obogaćuje istorija i ratovodstvo naše vojske u očuvanju slobodarskih tradicija Srbije.\nSkpština je usvojila i predlog pomoći i izgradnji hrama u Rusiji, predlog Spomen medalje povodo 15-to godišnjice od osnivanja Kluba i 75-to godišnjice pobede nad fašizmom. Usvojen je i Plan rada Kluba za 2020. godinu.\nCelodnevni boravak članova Kluba generala i admirala, protekao je u izuzetnoj pažnji i uvažavanju od strane domaćina. Tako su gostima na samom početku boravka u ovom gradu prikazali viteštvo članova konjičkog kluba „Knez Mihajlo“ koje se svake godine odigrava na na „Ljubičevskim konjičkim igrama“. Članovi kluba su posetili i čuvenu galeriju slikarke ovog grada, Milene Petrović Barili, te etno park Tulba, gde je postavljen šator i prikaz voštanih figura iz 1718 godine kada je potpisan mirovini sporazum između Turske, Austrougraske i Srbije. Na kraju, članovi kluba su srdačno dočekani u ergeli Ljubičevo gde je nastavljeno druženje sa ljubaznim domaćinima.


Uvezuju se sarajevska, banjalučka i crnogorska berza - Klix.ba\nU Sarajevu je potpisan Sporazum o zajedničkoj platformi za trgovanje između Sarajevske berze, Banjalučke berze i Montenegro berze. Sporazum su potpisali direktori Tarik Kurbegović, Milan Božić i Gojko Maksimović.\nDirektor Sarajevske berze Tarik Kurbegović je istakao kako je ideja o ovoj platformi potekla prije tri mjeseca te nije puno vremena trebalo da dođe do potpisivanja sporazuma.\n"Svrha ovog sporazuma je povezati tržišta kapitala i povećati likvidnost berzi te postati atraktivniji za strane ulagače. Mi ćemo nastojati da u narednih godinu dana osposobimo ovu platofrmu i uvežemo berze, tako da olakšamo ulaganja lokalnim investitorima", kazao je Kurbegović.\nPotpisani dokument, prema mišljenju direktora Banjalučke berze Milana Božića, nagovještava ozbiljniju saradnju između tri berze. "Ako bismo ovaj potez željeli pojasniti iz saobraćajnog aspekta, možemo reći da je ovo poput autoputa. Ono što je bitno jeste to da će se ovim raditi na razvoju svakog pojedinačnog tržišta, harmonizovat ćemo propise, te puno olakšati lokalnim brokerima", rekao je Božić.\nOdgovarajući na upit šta se desilo sa inicijativom za ujedinjavanje berzi u regiji, direktori su kazali kako je ocijenjeno da bi taj proces mogao potrajati, te su se oni odlučili na ovaj korak kako bi išli korak ispred.\n"Nadamo se da će se berze iz Ljubljane, Beograda i Zagreba nakon ovoga pridružiti nama. Na ovaj način svaka berza zadržava svoj identitet, što je bitno", rekao je Kurbegović. Direktor Montenegro berze Gojko Maksimović je naglasio kako ove tri berze rade na istom softveru, za razliku od drugih berzi u regiji, što je ocijenio olakšavajućom okolnošću za uvezivanje. Također, Maksimović je istakao da tri berze koje se uvezuju imaju odlučnost i novac da ulažu u razvojne projekte.


Mediji u Skoplju: Ambasadorici Srbije prenesna poruka o tabli\nMakedonsko ministarstvo vanjskih poslova nije saopćilo da službeno reagiralo u vezi informacija u medijima da je tabla sa oznakom BJRM (Bivša Jugoslovenska Republika Makedonija) postavljena u Srbiji kod Vladičinog Hana, na putu koji povezuje dvije države.\nIpak, mediji, pozivajući se na izvore u ministarstvu, javljaju da je Makedonija zatražila od Srbije da odstrani tablu i da je ta poruka prenesena srpskoj ambasadorici u Skoplju, Dušanki Divjak Tomić, koja je bila pozvana na sastanak u ministarstvu.\nU medijskim informacijama se ističe da makedonsko ministarstvo očekuje pozitivan odgovor od srpskih kolega i to što prije, u duhu dobrosusjedskih odnosa, jer je Srbija priznala Makedoniju pod njenim ustavnim imenom.\nMediji prenose i izjavu srpskog ministra vanjskih poslova Ivice Dačića da su reakcije iz Skoplja bez razloga. “Njima sada smeta tabla, a nama ne treba da smeta to što su oni glasali za prijem Kosova u UNESCO”, objavljuju makedonski mediji.


Otvoren "Jahorina ekonomski forum" - mojKontakt portal - Radio Televizija Kontakt\n“Jahorina ekonomski forum” počeo je danas na olimpijskoj ljepotici, a glavna tema rasprave su globalni ekonomski izazovi i prilike.\nOtvaranju prisustvuje srpski član Predsjedništva BiH Milorad Dodik, predsjednik Vlade Republike Srpske Radovan Višković, ministar spoljne trgovine i ekonomskih odnosa u Savjetu ministara Staša Košarac, te ministri u Vladi Srpske.\nDodik je tokom svog obraćanja na otvaranju Foruma rekao da je svijet u ekonomskom haosu kao posljedica ukrajinske krize.\n“U tom sukobu ekonomija je ranjivija. Na nama je da u toj kriznoj situaciji radimo na izgradnji javnih poslova, puteva i auto-puteva”, rekao je Dodik.\nVišković je naglasio da je Republika Srpska bila na dobrom putu prošle godine, da su svi ekonomski pokazatelji bili dobri, ali da se pojavio “ekonomski cunami” koji će izazvati skoro dva puta veće ekonomske posljedice, nego što je to učinila pandemija virusa korona protekle dvije godine.\n“Dovoljno je da se vide procjene Svjetske banke o kretanjima BDP-a da su procjene koje su imale na početku godine ili krajem prošle samo za prvi kvartal smanjene za četiri procentna poena”, istakao je Višković i dodao da se to u novijoj istoriji nije dešavalo.\nPrema njegovim riječima, Republika Srpska kao jedna mala ekonomija koja zna šta hoće i šta treba da radi, nosiće se sa ostalim ekonomijama koje su znatno jače i sposobnije da daju odgovore.\nMinistar energetike i rudarstva Republike Srpske Petar Đokić učestvovaće na prvom panelu o temi “Šta nam donosi energetska tranzicija?”.\nDigitalna transformacija društva biće u fokusu ovogodišnjeg Jahorina ekonomskog foruma koji počinje u hotelu “Termag”, saopšteno je iz “Prointera ITSS”.\nNa petom izdanju ove poslovne konferencije, uz globalne ekonomske izazove, posebna pažnja biće posvećena nastavku infrastrukturnog razvoja informacionog društva. Upravo tom tematikom pozabaviće se učesnici posebnog panela koji će okupiti stručnjake iz Vlade Republike Srpske, ali i akademsku zajednicu i poslovne ljude iz IT sektora.\nNa panelu “Digitalna transformacija u funkciji razvoja nacionalnih ekonomija” učestvovaće i Bojan Sadiković iz američkog tehnološkog giganta ORAKL i direktor kompanije “Prointer ITSS” Vladimir Perišić.\nUpravo je najuspješnija IT kompanija u BiH “Prointer ITSS” član Infiniti Internešnel grupe, kao sponzor dala podršku dodatnoj promociji digitalizacije na Jahorina ekonomskom forumu.\n“Jahorina ekonomski forum” održava se danas i sutra, prenose agencije.\nBrnabić: Prioritet sigurna snabdjevenost domaćeg stanovništva\nDodik: Ako BiH čuvaju neformalne grupe, onda je njena sudbina na lošem putu


“SKROMAN” Dibala: Juve je na istom nivou kao Barsa i Real!\nZvezda Juventusa Paulo Dibala smatra da je njegov tim na istom nivou kao Barselona, Real Madrid i minhenski Bajern i da ima velike šanse da osvoji pehar Lige šampiona.\n- Prvi smo u jednoj od najjačih liga sveta, pobedili smo Napoli u prvom meču polufinala Kupa i na dobrom smo putu i u Ligi šampiona. Kada se pogledaju rezultati, bolji smo od Barselone, Reala i Bajerna. Bilo bi sjajno kada bismo osvojili Ligu šampiona, imamo u timu igrače koji su to uradili - rekao je Dibala, prenose italijanski mediji.\nArgentinski fudbaler, koji se dovodi u vezu sa dva najveća kluba Španije, naglasio je da je srećan u Torinu i da nema nameru da ode i pored velikog interesovanja.\n- Želja mi je da postignem gol u finalu Lige šampiona i donesem trofej Juventusu”, navodi sjajni napadač.\nFudbaleri Juventusa u utorak u Torinu igraju revanš osmine finala Lige šampiona protiv Porta i blizu su prolaska dalje, nakon što su na Dragau slavili sa 2:0.\nPOŠTOVANJE GODINA I KVALITETA Kasiljas pred finale: Bufon zaslužio da osvoji Ligu šampiona\nbradati Lepo si rekao.Na istom nivou.Sve prevaranti.Nekada su ti klubovi bili veliki,u svakom smislu te reci,sada su samo bleda senka onoga iz proslosti.Dokaz su mnoge utakmice u prvenstvu i evropi,gde recimo bez pomoci sudija ne bi ste mogli da pobedite daleko slabije od sebe.Fudbal polako gubi smisao.Ali dobro,to je moje misljenje.


Prijem za vaterpoliste Srbije - Televizija Kopernikus TV K::CN\nPrijem za vaterpoliste Srbije\nDelegacija Niša na čelu sa zamenikom gradonačelnika Ljubivojem Slavkovićem i većnikom za sport Milanom Pešićem upriličila je prijem za članove naše vaterpolo reprezentacije. Ekspedicija aktuelnog svetskog, evropskog i prvaka Svetske lige nalazi se u misiji „Turneja šampiona“, koja ima za cilj druženje „delfina“ sa navijačima, održavanje pokaznih treninga i odigravanje revijalnih utakmica, a Slavković je izrazio veliko zadovoljstvo sto će se selekcija Srbije ponovo predstaviti niškoj publici.\nJadan od onih koji se sa posebim emocijama vraća na Čair, svakako je rođeni Nišlija Sava Ranđelović.\nPored toga što nas redovno obraduju, naši heroji u bazenu su ovog puta pokazali i humanost. Prema rečima golgetera Filipa Filipovoća „Turneja šampiona“ je jedan od načina da se igrači zahvale publici na beskrajnoj podršci.\nPored prikupljanja novčanih sredstava, cilj ove akcije je da građani Srbije vide uspešne, mlade ljude koji su pokazali da se požrtvovanom borbom i zalaganjem može doći do granica i zvezda koje sebi postavimo.


Lava, Vagu i Devicu u 2022. očekuje puno problema i izazova, ali ih očekuje trijumfalan kraj\nNa najviše probleme i izazova u 2022. godini nailaziće osobe rođena u znaku Lava, Vage i Device.\nAstrolozi predviđaju da će godina pred nama biti potpuno nepredvidljiva, ali i da je od ključne važnosti da budemo istrajni i prevazilazeći prepreke koje će nam usput postavljati život stignemo do željenog cilja.\nLavovi će u 2022. godini imati pune ruke posla i moguće je da će u tim silnim obavezama izgoreti. Astrolozi savetuju da se ne upuštaju u sve zadatke odjednom, već da poslovima prilaze postepeno.\nPorodični i ljubavni život obeležiće razmirice i svađe, a jedini način da ublaže posledice je da obuzdaju svoj urođeni ego. Ako uspeju da se oslobode svoje arogantnosti, veće su im šanse da će sa sukobljenom stranom pronaći zajednički jezik.\nFinansijski gubici i problemi sa otplatom dugova takođe su vrlo izgledni, ali druga polovina godine donosi razrešenje finansijskih problema\nVage će u 2022. godini neprestano ulaziti u sukobe sa nadređenima, ali i poslovnim kolegama. Vage će konstantno mučiti osećaj da njihove ideje bezrazložono bivaju odbačene, a njihov trud nedovoljno cenjen.\nGodina pred nama definitivno nije idealan period da Vage započnu vlastiti posao, ali je pravi trenutak da dobro razmisle o promeni profesije.\nMnoge Vage svesno sebe drže u stanju nezadovoljstva i nesreće i to samo zato što ne žele da iskorače iz svoje zone komfora. To je lekcija koju će u 2022. dobro naučiti, a ako budu dovoljno mudre i primeniti i konačno se otarasiti straha od promena.\nSnaga i energija Devica biće čitave godine na testu, pa će Device biti suočene sa brojnim padovima. To će ih duboko uznemiriti i unesrećiti, ali ne smeju izgubiti volju.\nNajvažnija lekcija 2022. godine za Device će biti da ne gube volju, energiju i veru, kolikogod im se situacija činila bezizlaznom.\nDevice bi morale da budu veoma pažljive sa finansijskim ulaganjima i sreća njihova da će uz sebe imati jaku podršku bliskih ljudi i savete zlata vredne koje će im ‘spasiti živu glavu’.\n4 vežbe koje će vas spasiti proširenih vena: Posle 20 dana vene se povlače, a otok i podlivi nestaju


Bilećanka duguje i po trideset plata\nčetvrtak, 18 mart 2010 22:32\tZoran Šukić\nBILEĆA - Nekoliko stotina sadašnjih i bivših radnika preduzeća "Bilećanka" juče je protestovalo na centralnom trgu u Bileći, optužujući rukovodstvo za različite nezakonite radnje. Oni tvrde da su se okupili tražeći izlaz iz agonije u kojoj se nalaze.\nPredsjednik organizacionog odbora protesta Slobodan Dučić rekao je Srni da je nekada u ovom gigantu bilo zaposleno oko 2.000 radnika, od kojih je na spiskovima ostalo svega 506. On je istakao da samo njih 60 radi i prima platu, a da su ostali na ivici egzistencije, jer preduzeće duguje u prosjeku radnicima i po 30 plata.\nDučić je podsjetio da je nedavno upućen dopis Ministarstvu privrede RS, Poreskoj upravi, Narodnoj skupštini RS, opštini Bileća i ombudsmanu za ljudska prava u kome radnici traže da im bude uplaćeno od jedne do deset godina radnog staža, da se preispita poslovanje preduzeća i da se izvrši revizija njegove privatizacije.\nRadnici tvrde da je 30 odsto državnog kapitala kupila grupa od 11 bivših rukovodilaca preduzeća za 45.000 KM stare devizne štednje, iako je vrijednost procijenjena na 8,5 miliona maraka.\nNa protestu je istaknuto da trenutno u "Bilećanki" radi samo pogon konfekcije i iznesena tvrdnja da je i to kamuflaža za razne nezakonite radnje. Ponovljeno je da su iz ove firme prodate velike zalihe gotovih proizvoda i sirovina, kao i predstavništva u Beogradu, Zagrebu, Skoplju i Herceg Novom.\nRadnici su se okupili i ispred poslovnice Fonda PIO, a poslije toga u krugu preduzeća gdje im je pročitano pismo uprave i direktora Rajka Rogana u kojem se demantuju tvrdnje radnika o nezakonitim radnjama rukovodstva.\nU pismu se navodi da nije tačno da su rasprodati poslovni prostori u Beogradu, Zagrebu, Skoplju i Novom Sadu i ističe da je oprema koja je prodata bila rashodovana i neupotrebljiva.\nU pismu se ističe i da upravi nije stalo da preduzeće ide u stečaj, kao i da nemaju ništa protiv toga da dođu istražni organi i da provjere poslovanje.\nBivši radnici "Bilećanke" koji su penzionisani kažu da im se ionako male penzije smanjuju. Oni ističu da im se zbog nemogućnosti plaćanja isključuju struja i voda, a pošto su u poznim godinama, nemaju mogućnosti da na neki drugi način zarade za preživljavanje


Nakon saglasnosti Vlade FBiH da cijena prevoza za GIKIL bude snižena: Prihod Željeznica FBiH manji za 3,9 mil. KM - Akta.ba\nNakon saglasnosti Vlade FBiH da cijena prevoza za GIKIL bude snižena: Prihod Željeznica FBiH manji za 3,9 mil. KM\n22.06.2009. 12:08 / Izvor: Nezavisne novine\nNiža cijena željezničkog prevoza uglja i koksa za koksaru GIKIL Lukavac, za koju je Vlada FBiH dala saglasnost, umanjiće prihod "Željeznica FBiH" za 3,9 miliona KM, rekao je Nail Šećkanović, ministar prometa i komunikacija FBiH.\nIstakao je da je sniženje cijene prevoza sa 21,3 KM po toni uglja i koksa na 17,8 KM manje zlo nego da "Željeznice" nikako ne voze, čime bi izgubile 17 miliona KM.\nSmajo Salketić, izvršni direktor za poslove željezničkog operatora "Željeznica FBiH", tvrdi da su pregovori s kombinatom GIKIL još u toku, te da cijena prevoza neće biti ispod 20 KM po toni.\n"Cijene su još na nivou prošlogodišnjih. Imamo preporuku Vlade šta se može napraviti, jer je ozbiljno ugrožen hemijski kombinat od kojeg zavise dvije fabrike koje imaju 3.000 do 4.000 radnika. Važno jeste da GIKIL radi, ali postoje tržišni uslovi. GIKIL je tražio deset dolara po toni i mi to ne damo. Cijena od 17,8 KM je bila jedna od opcija", dodao je Salketić.\nŠećkanović je kazao da je GIKIL tražio da cijena bude snižena za 30 odsto, odnosno na 14,86 KM po toni, jer zbog pada cijene koksa ne mogu da budu na granici rentabiliteta.\n"Kroz pregovore je postignuta kompromisna cijena od 17,8 KM po toni. Ona znači umanjen prihod za 3,9 miliona KM, ali to nije gubitak. Šta ako ne budemo nikako vozili? Onda ne bismo imali 17 miliona KM za taj posao prevoza 1,3 miliona tona uglja i koksa. Birali smo između dva zla, a sniženje cijene je manje zlo", smatra Šećkanović.\nDodao je da se sniženjem cijene prevoza spasava GIKIL, te da nije bitno što je to privatna firma, jer je državni interes da u toj koksari ostane 1.100 radnika, da primaju plate i da se pune fondovi.\n"Kada bismo tamo ugasili proizvodnju, za pokretanje proizvodnje bile bi potrebne desetine miliona KM. Dobili smo pismo od GIKIL da su s postignutom cijenom prevoza na putu da očuvaju proizvodnju", rekao je Šećkanović.\nKompaniju GIKIL osnovali su Koksno-hemijski kombinat Lukavac i indijski GSHL, koji nije ispunio obavezu ulaganja još oko 46 miliona KM.\nNa pitanje da li je opravdano dati nižu cijenu prevoza firmi čiji suosnivač nije ispunio svoje obaveze, Šećkanović je ponovio da je to manje zlo nego da prevoza nema nikako, te da je ova privatizacija u nadležnosti Tuzlanskog kantona.\nFederalno ministarstvo prometa i komunikacija Mostar\nBraće Fejića bb 88000 Mostar